Sifu Keluarkan Filem Pendek Adaptasi Live-Action Yang Cukup Mengagumkan

Kita sekarang hanya membilang hari sebelum game pertarungan akan datang, Sifu dilancarkan pada minggu hadapan.
Bagi meningkatkan lagi kemeriahan game seni beladiri Kungfu ini, Sloclap telah mengeluarkan sebuah filem pendek yang mengagumkan. Filem pendek ini mendapat sentuhan pengarah Christopher Clark Cowan (RivenX3i), Youtuber yang cukup terkenal mencipta video-video aksi pertarungan.
Filem pendek Sifu ini memperkenalkan kepada kita tentang plot utama, menggunakan gerakan-gerakan yang boleh dilakukan, serta memaparkan sedikit konsep sistem penuaan yang ada dalam game.
Jom layan video penuh aksi berdurasi 9 minit ini:

Jalan cerita yang akan dibawakan dalam game nanti adalah sebuah geng yang kejam telah membunuh semua ahli keluarga protagonisnya, dan sebagai seorang pemuda yang mempelajari seni beladiri Kungfu, dia sedang dalam misi untuk mencari dalangnya dan membalas dendam.
Lima orang pembunuh upahan adalah individu yang dicari. Setiap pembunuh upahan ini merupakan lima bos utama dalam game ini kelak, yang setiap seorang daripadanya mewakili lima elemen dalam Kungfu iaitu kayu, api, air, besi, dan bumi.
Untuk bertemu dan bertarung dengan kelima-lima bos ini, pemain perlu berhadapan dengan konco-konco bawahannya terlebih dulu, dalam masa sama dijadikan sebagai latihan untuk memperbaiki pertempuran.
Sifu akan dilancarkan untuk PS5, PS4, dan PC (Epic Games Store) pada 8 Februari 2022.


Palsu! Nampaknya Sega Tidak Akan Mengeluarkan Mega Drive Classic!

Maaf, cita-cita korang untuk bermain kembali Mega Drive terpaksa diberhentikan.

Konsol ini merupakan sebuah konsol ciplak atau knock-off yang sudah berada dipasaran beberapa tahun lepas dan mereka mengambil peluang menyelit sempena ulang tahun Sonic yang ke-25 ini.
Maka dapat disimpulkan, Sega tidak akan bersaing dengan Nintendo dalam perang konsol klasik. Sedikit aneh Sega tidak mengambil tindakan menghalang syarikat ini daripada menggunakan logo mereka sesuka hati di atas produk yang tidak rasmi.
Sumber dari Kotaku.


CSGO: G2 Esport Juarai Esports Championship Series Season 1 Final (ECS)!

Pertandingan Esports Championship Series Season 1 Final (ECS) sudah pun berakhir pada 26 Jun 2016.

JomBaca: CS GO: Jom Saksikan Siapa Hebat Dalam Menembak Di ECS Season 1 Final!
Pasukan yang sekarang berada di ranking nombor 2 dunia iaitu G2 Esports telah berjaya merangkul kejuaraan ECS S1 kali ini dengan menumpaskan Luminosity Gaming dengan kemenangan 2-0.

Pertandingan yang berlangsung secara sengit ini menyaksikan kedua-dua pasukan saling mengejar mata demi mata namun nasib tidak menyebelahi juara MLG CS:GO Major Championship iaitu Luminosity Gaming apabila tewas kepada kehebatan G2 Esports.
Dengan kemenangan ini, G2 Esport membawa pulang trofi dan juga hadiah wang tunai bernilai RM1,030,000.
Kepada peminat CS:GO yang tidak berkesempatan menyaksikan perlawanan hebat di antara G2 Esport dan juga Luminosity Gaming, jom layan kat bawah ni:
Pusingan pertama

Pusingan Kedua

Esports Championship Series Season 1 Final (ECS) berlangsung pada 24 Jun 2016 dan berakhir pada 26 Jun 2016. Pertandingan ini  bertempat di SSE Arena, Wembley, London.
ADIOS!!


Valkyria: Azure Revolution: Bakal Menggunakan Sistem Permadeath!

Peminat siri Valkyria yang sudah tentunya meminati cabaran pasti teruja dengan pengumuman sistem yang baru dalam siri ini!

Dalam interview dengan direktor Takeshi Ozawa serta produser Youichi Shimosato, mereka telah bersetuju untuk memperkenalkan permadeath atau kematian kekal dalam siri terbaru Valkyria. Ini bermakna, jika mana-mana watak yang mengalami kecederaan teruk yang boleh menyebabkan kematian, watak tersebut tidak akan dapat digunakan dalam level yang seterusnya. Mereka berpendapat fungsi ini sangat digemari bagi peminat-peminat yang gemarkan cabaran. Ini dapat dilihat terutamanya bagi peminat-peminat siri strategi taktikal lain seperti XCOM, Fire Emblem, dan Massive Chalice.
Developer siri Valkyria juga ada berkata, dengan memperkenalkan fungsi sebegini ia dapat memberikan pengalaman yang lebih immersive kerana setiap watak harus diberi kepentingan agar tidak mengalami kecelakaan. Kata mereka lagi, setiap watak tak kira watak utama mahupun sampingan bakal diberi event dan juga cut-scene yang tersendiri. Namun begitu, bagi mereka yang tidak berani menggunakan sistem permadeath ini, easy dan normal mode juga disertakan kelak.
Valkyria: Azure Revolution telah diumumkan kepada pihak umum awal bulan ini bersama-sama versi remaster PS4 Valkyria Chronicles. Memang tidak dapat dinafikan, memang menarik melihat bagaimana siri strategik JRPG ini bakal mempengaruhi dunia gaming kali ini dengan sistem pertarungan yang berlainan dengan siri sebelumnya.
JomBaca: Valkyria: Azure Revolution diumumkan untuk PS4!


Ini Trailer God of War Ragnarok Kalau Keluar Dekat PS1

View this post on Instagram            A post shared by JomGaming (@jomgaming)


Pengurus Man Utd, Ole Gunnar Solskjær Belajar Pengurusan Bola Sepak Dalam Game Football Manager

Pasukan Manchester United memulakan musim ini dengan prestasi yang kurang menyengat, sehinggakan posisi pengurus Jose Mourinho diganti oleh Ole Gunnar Solskjær — pemain legenda The Red Devils yang menjadi hero semasa final UEFA Champios League 1999.

Walaupun masih lagi sebagai seorang “caretaker” sahaja, Solskjær menunjukkan prestasi yang sangat memberangsangkan selepas mengambil alih pucuk pimpinan daripada The Special One. Itu semua berita yang sudah kita tahu, namun, ada satu trivia yang mungkin korang tidak tahu tentang pengurus muda ini.
Dalam satu temuramah beliau bersama Dagbladet pada tahun 2016, semasa menjadi pengurus di kelab Molde di Norway (secara teknikalnya beliau masih lagi pengurus di sana kerana menjadi “caretaker” sahaja di Man Utd), beliau mendedahkan sesuatu yang agak menarik.
Solskjær mendedahkan bahawa semasa masih lagi seorang pemain di Man Utd, beliau sering bermain Football Manager pada waktu lapang. Beliau menyifatkan Football manager sebagai sebuah game yang fantastik dan beliau banyak belajar tentang bola sepak daripada game tersebut — terutamanya lebih mengenali pelbagai pemain muda.
Solskjær sangat memuji bagaimana tepatnya info para pemain yang ada dalam game itu apabila dibandingkan dengan dunia sebenar seperti siapakah pemain yang akan menyinar apabila usia mereka meningkat naik. “Mereka telah menjalankan kajian yang sangat hebat,” kata bekas pemain yang pernah mendapat jolokan “Super Sub” itu.
Kemudian, dalam temuramah tersebut, Solskjær turut telah memperlihatkan laptop beliau dan menunjukkan serba sedikit bagaimana beliau mengurus pasukannya dalam Football Manager. Korang boleh tontonnya di bawah:
https://youtu.be/rWWXt2B9L-8


Titanfall 3 Dan Star Wars Jedi: Fallen Order Kemungkinan Akan Dilancarkan Pada Penghujung 2019

EA baru sahaja mengeluarkan laporan suku kedua tahun fiskal 2019 mereka. Antara isi yang ada dalam laporan ini ialah EA mengatakan bahawa beberapa game yang dibangunkan oleh Respawn Entertainment akan dilancarkan pada penghujung tahun 2019.

Antara game besar yang sedang diusahakan oleh studio Respawn ialah Titanfall 3, Star Wars Jedi: Fallen Order dan sebuah game untuk Oculus Rift VR.
Walaupun Titanfall 2 tidak mendapat sambutan jualan yang baik, namun ia menerima pujian yang agak tinggi daripada para pengkritik. Semestinya ramai menjangkakan yang EA sedang dalam usaha untuk membawakan Titanfall 3 pula, walaupun tiada pengumuman rasmi lagi daripada mereka.

Antara kejutan menarik semasa E3 2018 lalu ialah pengumuman Star Wars Jedi: Fallen Order, sebuah game Star Wars dengan genre third-person yang masih lagi menjadi misteri. Apa yang kita ketahui setakat ini ialah ia akan menggunakan timeline antara Star Wars Episode 3 dengan Episode 4 — iaitu ketika zaman Jedi diburu dan dibunuh oleh Empire selepas tragedi Order 66.

Dalam laporan terbaru ini, EA tidak menyatakan apakah game daripada Respawn yang akan dilancarkan pada penghujung 2019 itu — adakah 3 game yang telah diumumkan ini atau ada game-game lain yang masih belum diumumkan.
Walau bagaimanapun mereka mengatakan yang sekurang-kurangnya 2 game akan dikeluarkan pada penghujung tahun 2019. Jadi, sama-samalah kita nantikan pengumuman seterusnya daripada EA.
Terima kasih, IGN.


Secret of Mana 3D Remake Diumumkan Untuk PS4, PS Vita Dan PC

Salah satu game klasik RPG, Secret of Mana dikeluarkan pada tahun 1993 untuk SNES akan kembali ke 2018.

Square Enix mengumumkan Secret of Mana akan mendapat pengubahsuaian baru dari segi grafik dan juga kawalan bagi seluruh game. Pengubahsuaian keseluruhan nampaknya sama seperti Crash Bandicoot N. Sane Trilogy.

Antara aspek baru yang akan diutarakan ke dalam Secret of Mana 3D Remake adalah:

Semua karakter dalam Secret of Mana mempunyai suara mereka tersendiri! Anda berpeluang untuk dengar Randi, Primm, Popoi dan bermacam-macam karakter lagi bercakap dan berinteraksi antara satu sama lain sepanjang pengembaraan ini.
Tambahan pula, game ini akan ada pilihan bahasa yang membolehkan pemain untuk dengar suara karakter kegemaran mereka dalam bahasa Jepun dengan atau tanpa sarikata.
Runut bunyi baru dibikin khas untuk 3D remake ini yang akan menjadi tribute kepada runut bunyi game asal.
Local multiplayer juga ada! Main bersama-sama kawan anda (sehingga ke 3 pemain) dan alami pengembaraan Secret of Mana.

Secret of Mana mengisahkan seorang lelaki muda bernama Randi secara tidak sengaja menjumpai pedang Mana dan dia juga dapat mengawal kuasa hebat tersimpan dalam pedang itu. Kemudian, Randi melibatkan diri dalam satu misi untuk mengalahkan kuasa-kuasa jahat yang ingin mengawal kuasa pedang Mana.
Dalam perjalanan Randi, dia berjumpa dengan seorang wanita bernama Primm bersama dengan seorang bidadari cilik bernama Popoi. Ketiga trio ini bergabung untuk mengalahkan anasir jahat bagi keamanan dunia mereka.
Secret of Mana 3D Remake akan tiba pada 15 Februari 2018 untuk PS4, PS Vita dan Steam.


Anthem: Tips Dan Persediaan Korang Patut Tahu Menjelang Pelancaran!

Ni dia benda korang patut tahu sebelum mlakan pengembaraan dalam Anthem.

Masanya telah hampir tiba! Buat peminat-peminat Anthem yang bertekad, bersemangat dan tazabarrrr untuk memulakan fantasi terbang bersama Javelin menerokai Bastion – sebelum korang terjun tiruk dalam Anthem, apa kata kita recap sikit tips dan maklumat yang berguna dari Developer & Peminat untuk korang ambil tahu.
Tapi sebelum tu, jom layan kejap Live Action short movie Anthem Conviction yang keluar semalam dari Oats Studios, studio yang bikin filem District 9 & Chappie.

Ok..dah puas hati? Jom baca!!

8 tips telah dikicau oleh Michael Gamble kepada peminat Anthem dan yang paling utama ialah “Jangan spoil jalan cerita Anthem” yang secara tak langsung ditujukan kepada Origin Premier Access.
Mungkin korang rasa RM 60 sebulan untuk Origin Premier Access tu amat berbaloi, tapi ingat ianya juga mungkin merupakan harga sebuah persahabatan yang terputus akibat spoiler. Jangan memain dgn spoiler woi, kalau tak caya cuba tanya peminat Game of Thrones hahaha 😛
Anthem 101

Seperti yang telah diketahui, Pilot mempunyai 30 tahap level yang boleh dicapai menggunakan XP dan pada tahap-tahap tertentu, pemain boleh buka slot tambahan, Javelin baharu dan juga tahap kesukaran yang baharu. Jadi pandai-pandai la buat perancangan rapi nanti ye.

Sumber: Reddit FireDragon04
Terdapat perubahan dari segi simbol & ikon dari versi Demo dan Latest Build dan pengguna Reddit FireDragon04 telah menghasilkan infografik perbezaan tersebut bagi memastikan pemain siap-siaga dengan perubahan terkini. Jangan tetiba blur pulak nanti!

Sumber: Twitter FireDragon04
Pengguna yang sama juga telah kumpul senarai Ability semua Javelin untuk pemain merancang kombinasi yang kena dengan jiwa masing-masing siap dengan simbol Prime & Detonator sekali kalau la masing-masing dah ada idea nak buat kombinasi combo berdasarkan pengalaman Demo yang lepas.

Dalam Anthem terdapat 4 elemen utama iaitu Ais, Api, Asid dan Elektrik dimana setiap satu ada fungsi tersendiri. Jangan lupa untuk menggunakan sepenuhnya elemen ini terutamanya Storm untuk mendapatkan combo & turunkan nyawa musuh macam air.
P/S:  Dalam demo kami tak nampak sangat orang guna Asid sedangan elemen tu yang bagi debuff untuk bagi musuh senang mati. Kami cuba dengan Colossus hari tu memang berbaloi dari guna Flamethrower semata-mata.
Apa Cer EndGame?

Ini merupakan tajuk kontroversi bagi mana-mana game yang buat “live services” sebab endgame yang menentukan samada para permain akan terus melayan atau terus menghilang. Ini sedikit maklumat yang kami dapat:

Michael Gamble ada menyatakan beberapa kali bahawa bagi permulaan, kandungan endgame akan melibatkan World Event, Faction, Contracts, Legendary Contracts & Strongholds. Ramai yang hangin bila dapat tahu Strongholds hanya ada 3 ja buat permulaan dan takdak Raid langsung. Pihak BioWare cuba menenangkan dan berjanji akan menambah aktiviti baharu ke dalam Anthem dan telah mengeluarkan gameplay calendar yang melibatkan 3 Act baharu buat masa ini.

Dari maklumat yang diterima, bagi ACT 01: Echoes of Reality yang akan dilancarkan pada Mac 2019, terdapat 3 kandungan yang ingin dibawa oleh BioWare iaitu:

Evolving World – Menampilkan kesinambungan jalan cerita utama Anthem
Stronger Together – Pengaktifan fungsi Guild & Leaderboard
The Cataclysm – World Event dalam skop masa yang terhad yang akan merubah lanskap Bastion dan memberikan cabaran baharu dalam Freeplay.

Dari sesi temubual baru-baru ini, BioWare menyatakan tidak menggunakan nama “Raid” kerana perkataan itu sendiri akan memberi salah faham untuk pemain. Mereka akan menghasilkan “Inspirational Content” yang sama tahap kesukaran yang tinggi tapi tidak terlalu terkongkong dengan jenis & stail cabaran dalam Raid.
Dari pengamatan kami, Anthem lebih menjurus kepada stail Diablo 3 dari shooter-looter yang lain dimana ianya lebih fokus kepada open world Freeplay untuk menyampaikan kandungan endgame berbanding spesifik cabaran/misi.
Ini sebenarnya amat menarik sebab tak banyak yang benar-benar menggunakan sepenuhnya fungsi open world untuk melaksanakan aktiviti endgame. Ini secara tidak langsung padan dengan lore Anthem yang menyatakan artifak bernama Anthem of Creation mempunyai semangat yang tersendiri dan akan mengubah event serta mutasi makhluk di Bastion sesuka hati (sila baca: Developer senang nak buat event dalam Freeplay ikut suka diaorang daripada menghabiskan masa merekabentuk peta untuk aktiviti baharu).
Microtransaction == GREEDISGOOD?
Microtransaction merupakan tajuk yang amat hangat diperbualkan dan memandangkan Anthem ni publisher dia EA jadi persepsi bahawa EA= CEKIK DARAH memang wujud (Battlefront 2 punya pasal la ni). BioWare menyatakan microtransaction dalam Anthem adalah untuk kosmetik semata-mata, boleh grind tanpa keluarkan duit dan bukan lootbox (psstt…BioWare yang cadangkan MTX dalam Anthem, bukan EA 😛 ). Berikut yang dikicau oleh Mark Darrah, Michael Gamble & Casey Hudson berkenaan ini:

Cuma sampai sekarang kita taktau ratio harga sebenar bagi setiap Premium Currency yang digunakan sebab BioWare langsung tak bagitahu apa-apa pon. Kena tunggu launch day la baru tau..Agak merisaukan betul!
Mara Menuju Ke Launch Bay!

Itu sedikit sebanyak maklumat yang dapat kami kumpulkan. Sebagai penutup, kami sajikan sedikit kicauan rumusan dari Micheal Gamble dan video maklumat terkini Anthem dari salah seorang Content creator untuk pembaca kami.

Bagi geng-geng yang ada Origin Premier, korang dah boleh start preload & main pukul 11 malam, 15 Februari 2019. Semoga bergembira!! [SALTY] dan terima kasih sebab tolong beta test untuk EA/BioWare seminggu awal [/SALTY] *LariDudukBucuBilikDanMenangisSebabMainKatPS4*

“Strong Alone, Stronger Together”


“CoD: Infinite Warfare Nampak Macam Game 10 Tahun Lepas!” – Developer Battlefield

Trailer rasmi Call of Duty (CoD): Infinite Warfare telah pun dikeluarkan semalam – dan ia telah mendapat komen dari beberapa developers Battlefield!

Sebagai seorang gamer, ia mungkin adalah perkara biasa untuk “mengutuk” game yang menjadi musuh sejak azali kepada game kegemaran kita. Namun, ia mungkin adalah tindakan yang kurang baik daripada developer yang terlibat secara langsung dalam sesebuah game yang menjadi permusuhan antara game yang dibincangkannya.
Terkini, Senior Video & Media Director dari developer DICE, Roland Smedberg telah memberi komen beliau mengenai trailer Infinite Warfare yang telah disaksikannya. Dan ianya mungkin tidak menyenangkan peminat kipas-susah-mati siri CoD.
Dalam beberapa tweet yang telah dikeluarkan, kata beliau, “Hari ini, saya telah menonton trailer CoD yang terbaru. Sungguh aneh! Rakaman-rakaman free-cam yang comel itu, seperti grafik 2010 dan suntingan tahap sekolah! Comel!” sambil disusuli dengan gelak ketawa.

Dalam satu kenyataan lisan yang dikeluarkan, beliau juga menambah, “Ia kelihatan seperti game dari 10 tahun lepas.”
Kata beliau lagi dalam satu lagi tweet, “Apa yang boleh saya katakan, saya tidak gemarkannya, penggunaan DOF (depth of field) yang buruk, pencahayaan yang bosan. Namun, secara keseluruhan ia kelihatan seperti game yang baik.”

Selain itu, Smedberg juga telah mengusik salah seorang follower beliau dengan mengatakan Battlefield World Premiere yang akan berlangsung Jumaat ini akan membuat “Internet meletop”.

Nampaknya bukanlah Smedberg sahaja developer dari DICE yang memberi pendapat tentang game terbaru dari siri CoD ini. Julian Manolov, Jurutera DICE juga telah memerli game tersebut.
Trailer Infinite Warfare yang hanya memperlihatkan CG (Computer Graphics) telah disoal secara sinis oleh beliau, “3 setengah minit memperlihatkan CG, sesiapa tahu di mana saya boleh dapat lihat game (gameplay sebenar) tersebut?”

Bukan mereka berdua saja dari DICE yang memberikan komen negatif secara umum. Seorang lagi wakil dari DICE, yang membuat trailer untuk Battlefield seterusnya, Randy Evans juga tidak ketinggalan melontarkan pendapat.

Peminat-peminat siri CoD mula membalas kata-kata Smedberg dengan mengatakan beliau tidak tumpah seperti bersikap kebudak-budakan. Dan Smedberg membalas, “Ia hanyalah pendapat peribadi saya, ia seronok. Satu persaingan yang sihat.”

Ketika artikel ini ditulis, Smedberg telah pun memadamkan tweet-tweet negatifnya mengenai Infinite Warfare. Ternyata, tindakan ini menunjukkan beliau telah melakukan kesalahan dengan “mengutuk” sesebuah game lain secara umum melalui tweet tersebut.
Apa pula tindakan developer-developer Infinite Warfare apabila mereka melihat trailer Battlefield yang baru pada Jumaat ini nanti? Adakah mereka akan melakukan perkara yang sama? Sama-sama kita nantikan!
JomBaca: Battlefield World Premiere: WW2 Atau Futuristik – Jom Kita Sembang Sama-Sama!


Sonic Frontiers: Boleh Beli or Boleh Blah!?

Soalan pertama yang terlintas di fikiran korang tentunya adalah:
Apa perasaan saya masa main game Sonic Frontiers? Jawapannya ringkasnya adalah terasa macam main game Shadow of Colossus dengan ada vibe dari Dragon Ball Z.
Sonic Frontiers merupakan sebuah game platform action-adventure yang dibangunkan oleh Sonic Team dan diterbitkan oleh Sega untuk platform PlayStation 4, PlayStation 5, Xbox One, Xbox Series X/S, PC dan Nintendo Switch.
Timbul Banyak Persoalan
Plot Sonic Frontiers bermula apabila Sonic, Tails dan Amy yang sedang terbang di kawasan pulau Starfall disedut ke dalam portal. Portal tersebut menghantar mereka ke dunia digital yang dikenali sebagai Cyber Space.
Amy dan Tails tidak berjaya melarikan diri dari dunia Cyber Space. Namun, Sonic berjaya keluar dari Cyber Space dan mendarat di pulau Starfall. Di atas pulau itu, Sonic akan membongkar rahsia mengenai tamadun yang telah lama musnah dan bagaimana tamadun itu menguasai Chaos Emeralds.
Dalam masa yang sama menyelamatkan Amy dan Tails untuk memisahkan dunia digital dan dunia sebenar.
Pada awal permainan, saya pada mulanya tidak suka suara Sonic dalam game ini kerana sudah terbiasa dengan suara Sonic yang bersemangat dan ceria dalam game-game lepas. Tapi dalam Sonic Frontiers kali ini, suara Sonic boleh dikatakan lebih matang dan tenang namun masih mengekalkan kelakukan ‘pantasnya’ dalam beberapa babak.
Selepas menyelami jalan ceritanya dengan lebih mendalam. Saya setuju dengan pemilihan suara Sonic ini. Kerana ton jalan ceritanya lebih serius dan ada naik turun sedihnya.
Bagi saya jalan ceritanya menarik dan menimbulkan banyak persoalan sebaik sahaja pemain mendarat di atas pulau Starfall. Sepanjang permainan, pemain akan membongkar tamadun yang dikenali sebagai The Ancients. Dan kenapa pulau itu dipenuhi dengan raksasa ‘Titans’.
Ada Menarik, Ada Kurang
Pemain akan mengawal Sonic dan bebas untuk bergerak ke mana-mana dalam kawasan open-zone. Setelah pemain selesai dengan story di open-zone itu, pemain akan bergerak ke kawasan open-zone baharu yang mempunyai pelbagai jenis landskap.
Kawasan open-zone ini menyediakan pelbagai jenis landasan dan platform lompatan di mana Sonic boleh melakukan pelbagai jenis stunts dan dalam masa yang sama mengekalkan kelajuannya.
Selain main quests, terdapat juga side quests yang disampaikan dalam bentuk exposition dari karakter lain. Walaupun sekejap saja side quests, bagi saya ia bagus kerana dapat mengekalkan momentum antara gameplay dan penceritaan. Mini games juga disediakan untuk pemain mengumpul Chaos Emeralds, Memory Tokens, rings dan lain-lain.
Dari segi pergerakan, selain larian biasa Sonic juga boleh boost untuk tingkatkan lagi kelajuan berlarinya. Sonic boleh double jump malah boleh juga lancarkan dirinya ke hadapan apabila berada di udara. Serta boleh wall run semasa memanjat dinding.
Pertukaran pergerakan Sonic dari berlari, lompat di atas landasan, tukar ke landasan lain dan lompat di udara juga lancar dan laju.
Pasal combat pula, Sonic akan lock-on ke arah musuh terdekat diikuti dengan musuh seterusnya. Terdapat beberapa jenis combo yang boleh dilakukan oleh pemain. Dan combo ini berantai ke arah musuh-musuh lain.
Combo seperti serangan hentakan dari udara ke darat, tumbukan dan tendangan bertubi-tubi dan banyak lagi. Malah sistem parry juga diperkenalkan dalam Sonic Frontiers.
Ini kerana setiap musuh mempunyai paten serangan yang berlainan dan mereka lemah terhadap salah satu dari combo-combo tersebut.
Combo-combo serangan boleh di-unlock menggunakan points yang pemain kumpul semasa bermain dalam skill tree.
Sonic juga boleh kembali dalam dunia Cyber Space. Di sini Sonic akan dibawa ke map stages yang peminat Sonic mungkin pernah ingat dalam game-game Sonic dulu. Pemain boleh lengkapkan stages ini dengan secepat mungkin dan dalam masa yang sama dapat reward kunci. Kunci ini penting bagi pemain untuk progress ke main story.
Terdapat juga mini game fishing jika korang berminat. Tapi bagi saya ini mini game yang saya kurang gemar kerana saya bermain game Sonic untuk berlari pantas.
Ada dua isu yang saya mahu cakapkan iaitu pertama, masalah pergerakan kamera semasa boss fight. Sonic akan berhadapan dengan boss-boss gergasi. Walaupun dari segi visual ia nampak cantik, namun pergerakan kameranya membantutkan pengalaman bermain saya.
Kameranya yang bergerak tidak tentu arah terutamanya semasa Sonic cuba panjat ke atas badan boss membuatkan mata saya agak pening melihatnya.
Kedua, gameplay Sonic Frontiers kadangkala boleh jadi repetitive apabila pemain hanya fokus menggumpulkan rings dan unlock kawasan baru serta mencari memory tokens.
Nasib baiklah combatnya sedikit sebanyak tidak membosankan.
Grafik Biasa-Biasa
Saya boleh katakan grafik dalam Sonic Frontiers adalah biasa sahaja. Tiadalah yang bombastic namun masih ada cantiknya di beberapa bahagian. Malah, animasi semasa cutscenes juga nampak biasa saja.
Tapi disebabkan ceritanya yang menarik, visual yang disampaikan sedikit sebanyak menutup kelemahan yang ada pada grafik Sonic Frontiers.
Namun ada isu lain yang timbul, frame rate drop yang kadangkala berlaku semasa permainan dan gangguan perubahan warna sedikit sebanyak mencacatkan permainan.
Muzik Best
Best. Itu saja yang saya boleh katakan untuk muzik dalam Sonic Frontiers. Dari rentak tenang, rentak dance music sehinggalah ke rentak rock. Pelbagai jenis kombinasi genre muzik dimasukkan ke dalam game ini.
Saya masih tak dapat lupakan lagu bertajuk Undefeatable dan Find Your Flame. Membuatkan Sonic nampak lebih edgy dan lebih cool.
Keputusan – BOLEH BELI or BOLEH BLAH!?
Walaupun Sonic Frontiers tidak membawakan wow factor atau pembaharuan ke dalam game Sonic. Namun, jika korang peminat tegar Sonic, korang mungkin akan suka game ni kerana ada beberapa penambahan baik daripada game-game lepas. Pastinya BOLEH BELI untuk korang.
Walau bagaimanapun, bagi korang yang nakkan sesuatu yang baharu dalam game Sonic, korang mungkin akan kecewa. Pastinya BOLEH BLAH untuk korang.
+ Plot yang menarik dan misteri+ Koleksi muzik mantap+ Pergerakan dan combat gameplay Sonic yang lancar dan laju
– Grafik biasa– Pergerakan kamera yang tidak tentu arah semasa boss fight– Frame rate drop dan gangguan perubahan warna


Halo 5: Senarai Item Dalam Cartographer’s Gift Minggu Hadapan!

Cartographer’s Gift yang bakal dikeluarkan mempunyai pelbagai item untuk peminat Halo 5!

Memang harus dipuji melihatkan usaha developer 343 Industries terus memberi sokongan kepada komuniti ini.
Forge, adalah sebuah perisian editing untuk Halo 5 pasti antara yang dinanti-nanti. Banyak ciri-ciri telah dimasukkan mengikut permintaan peminat!
Dalam Cartographer’s Gift ini mengandungi

Forge, sebuah perisian editing bagi Halo 5.
4 peta baru bagi Arena dan Warzone.
Pelbagai item REQ yang baru!

JomBaca: Halo: Main Muzik Menu Dari Game Halo Menggunakan Browser!


Hitman: The Complete First Season: Boleh Beli or Boleh Blah!?

Keluaran terbaru IO Interactive ini telah berjaya membawa siri Hitman ke satu tahap yang lebih tinggi; umpama Hitman: Blood Money dengan upgrade dari pelbagai ciri.

Siri Hitman telah pun bermula pada tahun 2000 dan merupakan sebuah video game yang eksklusif di PC. Kini, siri ini telah berjaya menyelinap ke pelbagai platform seperti konsol dan termasuklah telefon pintar seperti iOS dan Android.
Apa kisah Agent 47 dalam Hitman: The Complete First Season?

Sepanjang 16 tahun ini, penceritaan bukanlah kekuatan utama siri Hitman dan ini jelas dalam Hitman: The Complete First Season. Siri ini akan membawa pemain melihat bagaimana Agent 47 memulakan khidmat bersama International Contracts Agency (ICA) sebagai pembunuh upahan dan berjumpa pertama kalinya dengan Diana Burnwood, seorang pengendali misi-misi untuk pembunuh upahan tegar ini.
Pada awalnya, kelihatan setiap upahan untuk membunuh kelihatan seperti biasa tetapi Diana Burnwoord berjaya menghidu sesuatu yang pelik dalam tugasan-tugasan yang diterima. Di samping melakukan pembunuhan, Agent 47 kini perlu mencari bukti-bukti kaitan antara tugasan dan kemungkinan nyawa mereka berdua kini semakin terancam.
Bagaimana pula gameplay-nya kali ini?

Bukanlah suatu perkara yang mengejutkan jika kesemua objektif dalam Hitman: The Complete First Season ini adalah untuk membunuh target yang diberi. Namun begitu, ia bukanlah suatu yang negatif kerana pemain akan berpeluang untuk melakukannya dalam pelbagai cara; dari senjata api hinggalah ke pemadam api.
Untuk mencapai objektif-objektif ini, Agent 47 boleh mengambil pakaian-pakaian daripada NPC atau yang dijumpai untuk menyamar. Setiap penyamaran ini mempunyai kelebihan yang unik dan tersendiri. Sebagai contoh, pembantu rumah akan mempunyai akses untuk memasuki bilik ke bilik tetapi sebagai pegawai keselamatan, anda akan mempunyai akses yang lebih meluas.

Bagi mereka yang baru saja ingin mencuba siri Hitman, siri kali ini menyediakan sebuah sistem bantuan yang dikenali sebagai Oppotunities. Ini akan memberikan tips dan info kepada pemain untuk apa yang boleh dilakukan bagi memberikan peluang untuk melakukan pembunuhan yang terancang. Veteran-veteran siri ini merasakan perkara ini terlalu mudah dan ciri ini boleh dimatikan dalam menu configuration.
Dengan memilih tempat-tempat yang pelbagai seperti Paris, Marrakesh atau pun Bangkok, IO Interactive berjaya memberi variasi dan kepelbagaian dalam rekaan level. Setiap level telah direka supaya boleh diterokai dan diungkai dengan pelbagai gaya dan teknik. Namun begitu, sedikit kekurangan dalam rekaan level dalam Hitman kali ini ialah tiada variasi dalam loghat atau slang oleh NPC, tak kira samada Agent 47 berada di Sepanyol mahu pun Jepun.
Berikut adalah sedikit rentetan gameplay bagi salah sebuah mission dalam Hitman: The Complete First Season.

Rasakan diri terbaik dunia? Bandingkan skill korang di dunia online!

Bagi mereka yang inginkan cabaran atau ingin membuktikan bahawa mereka adalah pembunuh bersiri terbaik dunia, fungsi-fungsi online seperti Challenge, Online Mission dan Leaderboard pasti suatu yang dialu-alukan.
Namun begitu, sedikit ganjil dalam rekaan online oleh IO Interactive kerana pemain tidak boleh menyambung misi-misi yang mula dimainkan secara online jika dalam keadaan offline dan begitu juga sebaliknya. Pihak studio masih enggan menerangkan mengapa pilihan yang menyusahkan ini dibuat hingga sekarang.
Keputusan – Boleh Beli or Boleh Blah!?
Hitman: The Complete First Season berjaya mengembalikan apa yang diingini oleh peminat-peminat siri ini mahukan. Dunia yang luas untuk diterokai dengan kepelbagaian cara untuk mencapai objektif, iaitu melakukan pembunuhan dengan berjaya. Walaupun mempunyai beberapa kelemahan seperti online mode yang menyusahkan, keluaran kali ini berjaya memberikan era baru buat siri Hitman. Semoga berjumpa lagi di musim ke-2.
+ Rekaan map yang luas untuk diterokai oleh pemain.
+ Peluang untuk melakukan pembunuhan yang tersangat pelbagai.
+ Dua ciri diatas menjadikan game ini sangat boleh diulang-main.
– Jalan cerita yang terlalu ringkas.
– Tiada variasi dalam loghat atau slang oleh NPC.
– Mode offline dan online yang ganjil dan sedikit menyusahkan.


EVO 2017 Umumkan 8 Fighting Game Dipertandingkan, Game Ke-9 Terbuka Bagi Undian

Pertandingan fighting game terbesar di dunia, Evolution 2017 telah mengumumkan game-game yang bakal dipertandingkan!

Seperti tahun-tahun lepas, EVO 2017 bakal menyaksikan jaguh-jaguh fighting game dari seluruh dunia bertarung di dalam game masing-masing bagi merebut wang kemenangan yang ditawarkan dan membuktikan siapa jagoan sebenar!

8 fighting game yang diumumkan adalah:

Street Fighter V
Super Smash Bros. Melee
Super Smash Bros. for Wii U
Tekken 7
BlazBlue: Central Fiction
Guilty Gear Xrd REV 2
The King of Fighters XIV
Injustice 2

Bukan itu sahaja, jika korang menderma ke badan Make-A-Wish International, korang boleh meletakkan undian korang bagi fighting game ke-9 yang akan dipertandingkan di EVO 2017. Game-game yang terbuka untuk diundi pula adalah:

Pokkén Tournament
Ultimate Marvel vs. Capcom 3
Killer Instinct
Mortal Kombat XL
Skullgirls 2nd Encore
Super Street Fighter II Turbo
Nidhogg
ARMS
Windjammers

Game yang terpilih akan dijadikan main event semasa acara Finals nanti dengan wang kemenangan bernilai USD10,000 (~RM44,385)! Undian bakal ditutup pada 8 Februari.
Berminat untuk menyertai EVO 2017? Daftarkan diri dan dapatkan maklumat lain di smash.gg bagi EVO 2017 yang akan diadakan di Mandalay Bay di Las Vegas pada 14 – 16 Julai nanti.


The Game Awards 2022: Ini Gameplay Pertama Star Wars Jedi: Survivor, Lancar Mac 2023

Dalam The Game Awards 2022 yang sedang berlangsung, EA dan Respawn telah memperlihatkan trailer gameplay pertama Star Wars Jedi: Survivor. Kita dapat saksikan banyak ciri-ciri gameplay baharu.
Tarikh pelancarannya turut diumumkan, sekaligus mengesahkan info yang tertiris beberapa hari lepas, iaitu pada 17 Mac 2023.

As long as we fight, hope survives. Experience the next chapter in Cal Kestis’ story. #StarWarsJediSurvivor is available March 17. Pre-orders will be available later tonight! pic.twitter.com/YiGvJV8OP6— The Game Awards (@thegameawards) December 9, 2022


Fortnite Mobile Kini Beri Amaran Kepada Pelajar Untuk Tidak Bermain Di Dalam Kelas

Tumpukan perhatian di dalam kelas, jangan main Fortnite!

Fortnite Battle Royale kini adalah fenomena global. Apatah lagi apabila sejak mula dilancarkan di mobile, ia kini lebih mudah untuk dimainkan di mana-mana, pada bila-bila masa sahaja – termasuklah pelajar-pelajar sekolah mula bermain game ini semasa guru sedang mengajar di dalam kelas.
Pihak Epic Games menyedari tentang situasi ini dan ia telah memasukkan sesuatu yang lucu ke dalam Fortnite Mobile bagi mengingatkan para pelajar untuk tidak bermain game ini di dalam kelas.
Didedahkan oleh pengurus komuniti Fortnite, salah satu baris ayat yang akan keluar semasa loading screen Fortnite Mobile adalah “Mr. Hillman says stop playing in class” (En. Hillman kata berhenti main di dalam kelas).
https://twitter.com/arCtyC/status/979704839700697095
Mengapa nama “Mr. Hillman” yang disebut? Ada kisah di sebaliknya.
Satu thread di Reddit (kini telah dipadamkan) ada mendedahkan bahawa beliau sebagai seorang guru mengalami situasi di mana anak muridnya sering bermain telefon di dalam kelas selepas Fortnite dilancarkan di platform mobile. Beliau telah mengadukan perkara ini kepada Epic, dan memohon agar pesanan “Mr. Hillman says stop playing in class” dimasukkan ke dalam game bagi mengusik para pelajarnya.
Dan ternyata permintaan beliau ini telah ditunaikan oleh Epic.

Ia mungkin satu tindakan yang tak memberi apa-apa kesan pun untuk menghalang murid-murid ini untuk berhenti bermain di dalam kelas, tapi kita tahulah bahawa Epic boleh berjenaka dengan peminatnya dalam situasi-situasi seperti ini.


Rainbow Six Siege: Operator Jepun Mula Diintai-Intai!

Operator Jepun telah diperlihatkan dengan satu poster teaser daripada Ubisoft Japan.

Dalam akaun Twitter Ubisoft Japan, counter-terrosrism unit (CTU) dari negara matahari terbit itu, Japanese Special Assault Team (SAT) telah diperlihatkan melalui satu tweet yang memuatnaik poster teaser.

『レインボーシックス　シージ』日本の特殊急襲部隊「SAT」のオペレーターが、2016年秋に配信決定しました！詳細は続報をお待ちください！ pic.twitter.com/TJ10qQea9s
— UBISOFT_JAPAN (@UBISOFT_JAPAN) February 3, 2016
Dalam tweet tersebut, mereka mengatakan DLC ini akan menemui para pemain pada musim luruh nanti, dengan maklumat lanjut akan diberitahu kemudian.
Seperti yang telah kami laporkan sebelum ini, Operator dari Jepun bakal tiba untuk Season Four, di mana pada 2 Februari lalu, Season One baru sahaja dilancarkan. Untuk Season Two dan Three pula, masing-masing akan menampilkan Operator dari Amerika Syarikat dan Brazil.

Jadi, amacam? Adakah poster teaser ini telah membuatkan korang dah tak sabar untuk memainkan Operator dari Jepun ini? Kongsikan dengan kami.
JomBaca: Rainbow Six Siege: Mengapa Rainbow Vs Rainbow Dalam Multiplayer?


Rocksteady Studios Umumkan Game Suicide Squad, Akan Diperlihatkan Pada 22 Ogos

Pembangun yang membawakan kita siri game Batman: Arkham, Rocksteady Studios telah mengumumkan secara rasmi yang mereka sedang membangunkan sebuah game Suicide Squad.
Mereka akan berkongsikan lebih lanjut tentang game ini pada 22 Ogos ini sebagai sebahagian daripada DC FanDome, iaitu acara digital DC Comics.

https://twitter.com/RocksteadyGames/status/1291720790447136768?s=20

Tiada info lanjut yang kita ketahui setakat ini selain hanya tweet ringkas di atas. Sama-sama kita nantikan dalam masa dua minggu lagi.


Bersedia Untuk Berperang Untuk Empayar Russia Dan Perancis Dalam Battlefield 1!

Empayar Russia dan Perancis bertembung dalam DLC pertama Battlefield 1.

Melalui bagi laman Premium pass, DICE telah mengesahkan bahawa empayar Russia dan Perancis akan beraksi melalui DLC terbarunya. DLC yang dikenali sebagai They Shall Not Pass ini akan memberi pelbagai content baru seperti map, elite class, senjata dan pelbagai lagi pada mulan Mac 2017.
Seperti DLC bagi siri Battlefield sebelumnya, pelbagai patch dan update dijangka hadir untuk Battlefield 1 seperti membetulkan bug seperti dimana pemain tidak dapat menembak sebaik selepas di-revive.
Battlefield 1 telah dilancarkan sepenuhnya pada 21 Oktober ini di PC, PS4 dan Xbox One.


Kemaskini Baru FIFA 21 Buat Pengadil Kurangkan Kekerapan Beri Kad Kuning

Salah satu kejengkelan yang sering dialami oleh para pemain FIFA 21 ialah bagaimana kita terlalu kerap mendapat kad kuning, walaupun kekasaran yang dilakukan tidaklah sepatutnya menerima kad kuning.
Terkini, dalam kemaskini terbaharu, EA Sports telah memperbaiki (baca: mengurangkan) kekerapan pengadil memberikan kad kuning kepada para pemain. Setalah bermain FIFA 21 dalam kemaskini baharu dalam dua hari ini, kami boleh katakan ya, ia telah diperbaiki kepada yang sepatutnya.
Selain itu, EA Sports juga telah menambahbaik situasi di mana pengadil gemar meniup wisel penamat/separuh masa ketika salah satu pasukan sedang rancak menyerang, sesuatu yang tidak boleh dilakukan oleh pengadil dalam bola sepak sebenar. Kadang-kala, ada pemain yang sudah hampir menjaringkan gol, tetapi wisel penamat ditiup pengadil pada saat akhir.

Banyak lagi sebenarnya yang diperbaiki dalam kemaskini terbaharu ini, dan korang boleh baca nota patch penuhnya di sini.


Harga PS Plus Di Rantau Asia Akan Kekal Buat Masa Ini, Kata Sony

Mungkin ia sedikit melegakan para pemain PlayStation di rantau Asia – sekurang-kurangnya buat masa ini.

Menurut laporan Amanz, Sony Interactive Entertainment Japan mengatakan bahawa mereka tiada perancangan untuk melakukan apa-apa perubahan untuk harga langganan PlayStation Plus buat masa ini – sebuah servis premium untuk para pemain di PlayStation.
Bermakna, senarai harga berikut adalah kekal – iaitu RM21 untuk sebulan, RM43 (tiga bulan), dan RM129 (12 bulan/setahun).
Kegusaran pemain di rantau ini timbul apabila pihak Sony telah mengumumkan bahawa langganan PS Plus untuk rantau Amerika Utara telah dinaikkan dari USD49.99 kepada USD59.99 untuk langganan selama setahun. Kenaikkan sebanyak 20 peratus itu merupakan perubahan harga yang julung kalinya semenjak ia pertama kali diperkenalkan pada tahun 2010.


2B – Gadis Android Dari Game Nier Automata Sertai SoulCalibur 6!

Seksi tapi merbahaya bila berpedang!

https://www.youtube.com/watch?v=35H8A4wO5jw
2B daripada game Nier Automata akan menyertai barisan fighter di dalam fighting game – SoulCalibur 6 pada 18 Disember ini.

Mission: received.Release date: no longer confidential.Stand ready for battle: @NieRGame’s 2B will bring her blades to the stage of history on December 18th in #SOULCALIBUR VI! pic.twitter.com/9IDBJRBvMX
— SOULCALIBUR (@soulcalibur) December 13, 2018
2B akan hadir lengkap dengan pentas pertarungannya sendiri, muzik latar, senjata yang pelbagai dan kostum alternate!

2B akan menyertai Geralt of Rivia dari game The Witcher, dan Yoshimitsu daripada Tekken sebagai karakter kameo ke dalam SoulCalibur 6.


Ini 30 Minit Gameplay Terbaharu Gran Turismo 7, Dilancarkan 4 Mac Untuk PS4, PS5

Awal pagi tadi, Sony telah mengadakan State of Play yang khas memfokuskan kepada game simulasi perlumbaan akan datang, Gran Turismo 7.
Acara berdurasi lebih 30 minit ini telah menampilkan penerbit siri ini dari Polyphony Digital, Kazunori Yamauchi memperlihatkan pelbagai kandungan yang bakal disajikan kepada para pelumba, termasuklah gameplay perlumbaan di atas trek serta membawa pemain melihat apakah yang boleh dilakukan di menu.
Yamauchi telah menjelaskan tentang World Map, Gran Turismo Cafe, Legendary Car Dealer, The Museum, Custom Race Mode, kehadiran split-screen, mengumumkan lebih 400 buah kereta, lebih 90 trek di 34 lokasi, lebih 2,500 lokasi untuk fotografi dalam Scapes, gameplay perlumbaan dalam pelbagai cuaca dan banyak lagi.
Jom layan:

Gran Turismo 7 akan dilancarkan pada 4 Mac 2022 untuk PS4 dan PS5.


Street Fighter V Malaysia Launch Party: Raikan Semangat Pertarungan!

Sejak diumumkan hampir sebulan yang lalu, akhirnya telah berlangsung majlis pelancaran Street Fighter 5 anjuran PLAY Interactive baru-baru ini. Jom kita tengok apa yang best!

OMG OMG, Ken Masters pon turun lah!
Oleh kerana Capcom ingin melancarkan Street Fighter 5 ini tepat jam 12 tengah malam, pelbagai acara telah disusun dari jam 6 petang bagi meraikan episod terbaru dalam francais Street Fighter ini. Dianjurkan di gudang/muzium Art Printing Works di Jalan Riong, Bangsar – acara ini mendapat sambutan yang amatlah meriah dari kipas-susah-mati Street Fighter!
Kitorang impressed dengan set-up launch party ni. Nampak gah dan tersusun.
Lama jugak kitorang mengkaji backdrop ni! Sejarah Street Fighter dari azali!
Pelbagai partner dan sponsor telah hadir bagi menjayakan pelancaran Street Fighter 5 ini! Ada Gamer’s Hideout yang menjayakan jualan pre-order game, ada developer video game Streamline Studios yang turut terlibat dalam development SFV, ada pembikin aksesori game Mad Catz yang sponsored fightpad dan fightstick diorang, ada pengeluar mainan Bigboystoys HK dan ada juga penaja internet Telekom Malaysia (TM) dan Multimedia Development Corperation (MDeC). Memang meriah!
Antara yang menarik perhatian adalah mini tournament SFV yang disertai 32 fighters – 16 yang register online dan 16 yang walk-in. Di sini kita dapat saksikan perbezaan playstyle mereka yang pernah bermain Beta SFV dan yang bertanding suka-suka! Agak-agak yang menang dari group yang mana? Of course lah dari yang bermain Beta! Rugi siapa yang tak turun ke tournament ni.
Susah sangat nak decide main character mana – ramai aje yang pilih Ryu sebab moveset yang paling familiar!
Paling meta, bila kitorang tengok IRL Ryu fight guna Ryu. Mind blown!
Sesak padat acara mini tournament SFV nih! Hype! Mungkin lain kali pihak penganjur boleh display guna projector – ramai sikit boleh layan!
Turut menarik perhatian kitorang adalah kehadiran cosplayers yang datang bertanding dalam pertandingan cosplayers! Ada Ryu, Ken, Cammy, Chun Li dan Sakura (bukan Sakura takde ke dalam SFV?). Yang pastinya, kehadiran mereka menambahkan semangat fighters untuk terus bertarung dan bergambar bersama. Krew JomGaming sempat berposing dan bergambar bersama mereka!
Bergambar bersama krew Street Fighter Launch Party!
Character baju hitam tuh khabarnya misteri DLC. Keh keh keh!
Pemenang acara cosplayers pilihan pada malam memenangi tiket penerbangan dan tiket ke Tokyo Game Show 2016! Ishh, jelesnya kitorang!
Untunglah…
Kesemua peserta pertandingan cosplay pada malam itu! Tengok Ryu Jr. buat Hadouken – kawaii!
Di samping itu, majlis turut dimeriahkan dengan friendly-matches dan kuiz Street Fighter yang menjanjikan giveaway-giveaway menarik di atas pentas.
Sweatis and friendly fights. Kan best kalau diorang ajak Daigo, Mago, or Tokido buat kumite fight! Baru la semua orang berpeluang main dengan otai!
Fighters tournament bergambar di atas stage.
Acara lucky draw utama pada malam itu menganugerahkan tiket flight dan tiket ke Tokyo Game Show 2016. Sekali lagi kitorang hampa. Congratulations Desmond Hoh!
Acara pada malam itu berakhir pada jam 1 pagi selepas kutipan game-game yang telah dipre-order dan pengumuman lucky draw! Pelbagai hadiah lucky draw telah diumumkan termasuk fightpad dan fightstick dari Mad Catz, figurine Street Fighter dari Bigboystoys dan juga tiket penerbangan dan tiket ke Tokyo Game Show 2016 yang akan berlangsung September nanti.
JomGaming pulang pada malam itu dengan goodie bags, game Street Fighter 5 yang panas di pasaran dan semangat membara untuk bertarung di alam maya! Nantikan review Boleh Beli or Boleh Blah!? dari JomGaming ini nanti!
[su_box title=”JomBeli!” box_color=”#ff0000″]Khas untuk pembaca JomGaming! Korang boleh Order Street Fighter 5 dengan menghantar ‘JGSFV‘ ke Inbox Partner Seller kitorang dan dapatkan diskaun RM10!
Dapatkan penghantaran launch-day PERCUMA terus ke kawasan anda bagi yang menetap di Lembah Klang!
[/su_box]


Amaran! Ada Glitch Apabila Menerima Sesuatu PSN Mesej Yang Mampu Rosakkan PS4, Ini Langkah Awal Untuk Cegah

Amaran kepada semua pemain PS4! Dengar baik-baik sebelum apa-apa terjadi kepada PS4 korang!

Beberapa laporan di Reddit telah mendedahkan yang kini terdapat satu glitch yang mana apabila menerima sesuatu mesej di PlayStation Network (PSN), ia boleh membuatkan PS4 korang rosak (brick).
Apa yang dimaksudkan PS4 menjadi “brick”? Sistem PS4 korang akan tidak akan boleh dibuka langsung, dan apabila ini terjadi, satu-satunya cara untuk memulihkan semula adalah dengan reset ke factory settings — iaitu ia akan buang (delete) semua data korang. Senang cerita, reset ke factory settings akan menjadikan PS4 seperti baru sahaja membelinya.
Dapatan awal mengatakan yang mesej tersebut adalah satu eksploit berbentuk teks. Ia akan menghantar korang dengan mesej yang sistem PS4 tidak boleh untuk membacanya, seterusnya menjadikan sistem menjadi “crash”.
Mesej tersebut akan kelihatan seperti berikut:

Laporan tersebut menyatakan yang beliau terkena glitch semasa sedang bermain Rainbow Six Siege. Seorang pemain lawan telah menggunakan satu akaun palsu lain untuk menghantar mesej glitch tersebut kepadanya.
Ada sesetengah pemain menyatakan isu ini boleh diperbaiki dengan meng-delete mesej tersebut melalui aplikasi mobile PlayStation. Walau bagaimanapun, ada juga pemain lain yang menyatakan langkah ini tidak berjaya.
Untuk berada dalam situasi yang lebih selamat, kita semua boleh melakukan langkah pencegahan awal ini dengan segera, iaitu menghalang akaun-akaun tidak dikenali daripada menghantar mesej kepada kita:

Pergi Settings di menu utama PS4
Pergi Account Management
Pergi Privacy Settings
Pergi Personal Info | Messaging
Pergi Messages
Pilih sama ada Friends Only atau No One

Harapnya Sony akan mengeluarkan kenyataan rasmi mengenai perkara ini, serta mendedahkan kepada kita apakah punca sebenar dan bagaimana cara terbaik untuk mengatasinya.
Sumber: Push Square


League of Legends: Pandang Pertama Hero-Hero Baru – Rakan Dan Xayah

Artikel ini ditulis oleh seorang sahabat kami, Waghih. Anda boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.
Jom kita baca pandangan pertama beliau terhadap dua hero baru dalam League of Legends ini.

Beberapa hari yang lepas, Riot Games telah mendedahkan hero duo yang baru iaitu Rakan (hero lelaki) dan Xayah (hero perempuan) dalam video ‘teaser’ mereka dan segala persoalan dan khabar angin kini sudah terjawab. Kedua-duanya mempunyai ‘skillshot’ yang sangat unik dan korang kena bersiap sedia untuk mengumpul ‘Influence Point’ atau ‘Riot Point’ jika mahu mencuba hero ini dengan secepat mungkin selepas ia memasuki pasaran ataupun mencubanya di ‘Public Beta Environment’.

Rakan dan Xayah mempunyai simbol yang berbeza di mana Rakan The Charmer mempunyai simbol kepak yang berkilauan dengan warna keemasan seperti Pheonix manakala Xayah The Rebel mempunyai simbol sehelai bulu kepak yang berwarna ungu gelap. Ini memberi tanggapan bahawa mereka mempunyai personaliti yang berbeza tapi berjuang bersama-sama atas satu tujuan yang mutlak.
Rakan The Charmer

Passive 1
Kepak Rakan ada masanya akan menghasilkan perisai walaupon semasa sedang bertarung. Kuasa passive ini boleh dipercepatkan penggunaannya dengan menyerang hero lain.

Q – Gleaming Quill
Rakan akan menghayungkan kepak sihir beliau ke hadapan. Sekiranya sasaran beliau tepat terhadap musuh atau raksasa epik, kepak ini akan menghasilkan ‘damage’ dan kot Rakan menghasilkan tenaga magik. Setelah beberapa ketika, kuasa ‘heal’ akan terhasil di sekitar kawasan Rakan. ‘Heal’ ini akan diaktifkan segera jika Rakan bersentuhan dengan pasukan beliau.

W – Grand Entrance
Rakan meloncat ke hadapan, mendarat (dengan bergayanya) di destinasi beliau. Rakan akan berhenti seketika sebelum terbang ke udara dan menghumban musuhnya ke atas.

E – Battle Dance
Rakan melompat di sisi pasukannya, melindungi mereka dari sebarang ancaman. Beliau boleh menggunakan skill ‘Battle Dance’ sekali lagi untuk beberapa saat kemudian, walaupun pada orang yang saman. Jika Xayah, teman wanita beliau menjadi sasaran, Rakan akan berkejar untuk membantu Xayah dari jarak yang lebih jauh.

R – The Quickness
Rakan akan memecut dengan pantas, menguatkan kot beliau dan menawan musuhnya. Sementara ‘The Quickness’ masih lagi diaktifkan, Rakan akan menyihir dan memberi ‘damage’ segala musuh yang beliau sentuh (hanya berfungsi sekali untuk satu hero). Hero pertama yang dilanggar oleh Rakan akan memberikan beliau kelajuan pergerakan yang sangat besar.

Special Recall – Lover’s Leap
Sama ada Xayah atau Rakan recall, pasangan ini akan bergabung bersama-sama sambil mengkoreografikan satu ‘recall’ yang sempurna untuk pulang ‘Base’.

Gambar di bawah menggabungkan keseluruhan ‘skillshot’ Rakan dalam 1 gambar yang besar.

Xayah The Rebel

Passive – Clean Cuts
Setelah menggunakan sesuatu kuasa, serangan asas Xayah yang seterusnya akan menembusi semua musuh di hadapannya (‘damage’ serangan ini akan berkurangan setelah menembusi musuh yang pertama). Mereka akan meninggalkan kesan bilah kepak berwarna ungu. Bulu kepak ini akan kekal di atas tanah Summoners Rift untuk jangka masa yang sederhana.

Q – Double Daggers
Xayah akan melontar dua pisau dalam satu barisan, memberikan ‘damage’ jika mengenai musuh. Pisau ini juga akan meninggalkan kesan bilah kepak di atas tanah.

W – Deadly Plumage
Xayah akan menyeru ribut pisau bulu kepak yang akan meningkatkan kekuatan dan kelajuan beliau untuk beberapa serangan asas yang mendatang. Jika Xayah menyerang hero musuh sambil mengaktifkan kuasa ‘Deadly Plumage’, dia akan menerima kuasa untuk bergerak pantas dalam masa yang singkat.
Jika Rakan berdekatan dengan Xayah semasa kuasa ini dihasilkan, beliau juga mampu untuk menghasilkan kuasa yang sama dengan Xayah.

E – Bladecaller
Xayah menarik balik ke semua bilah kepak, yang memberikan ‘damage’ kepada setiap musuh jika berada dalam sasaran bilah tersebut.

R – Featherstorm
Xayah melompat ke udara, di mana pihak musuh tidak boleh menyerang Xayah. Beberapa saat selepas itu, Xayah akan melancarkan serangan ribut bilah dalam bentuk ‘cone’, di mana setiap satu dari bilah tersebut akan memberi ‘damage’ kepada musuh dan meninggalkan bulu kepak di atas tanah. Xayah boleh bergerak semasa dalam keadaan terapung di udara.

Special Recall – Lover’s Leap
Sama seperti ‘recall’ Rakan, kedua pasangan ini akan ‘recall’ dengan bergaya sekali.

Gambar di bawah menggabungkan keseluruhan ‘skillshot’ Xayah dalam 1 gambar yang besar.


Ubisoft Akan Memperkenalkan Game Battle Royale FPS Futuristik Pada 2 Julai Ini – Pesaing Apex Legends?

Game terbaharu daripada Ubisoft yang bakal menjadi pesaing kepada Apex Legends? Kedengarannya seperti begitu.
Beberapa laporan awal telah muncul yang mendedahkan tentang game akan datang Ubisoft ini, dan seterusnya Ubisoft sendiri nampaknya sudah mula mengacah tentang game ini.
Laporan awal tentang game ini telah didedahkan oleh Rod “Slasher” Breslau di Twitter. Beliau menyatakan game tersebut ialah sebuah “game baharu AAA multiplayer fast-paced FPS Battle Royale” yang diberi nama Hyper Scape.

https://twitter.com/Slasher/status/1277584260182966274?s=20

Pastinya game ini merupakan pesaing utama kepada Apex Legends kelak kerana ciri-ciri game ini sangat mirip dengan game battle royale yang dibangunkan oleh Respawn Entertainment itu. Hyper Scape dilaporkan adalah percuma (free-to-play) yang menggunakan latar belakang futuristik.
Game ini dikatakan akan dilancarkan ke PC dan konsol pada tahun ini, bersama-sama dengan kehadiran sokongan cross-play. Sesi closed beta pula dilaporkan akan berlangsung pada minggu hadapan, manakala open beta pula akan diadakan pada 12 Julai.
Salah satu pembaharuan yang bakal dibawakan ke dalam game ini ialah kerjasama antara Ubisoft dengan Twitch yang akan diintegrasikan ke dalam Hyper Scape. Chat di Twitch semasa livestream nanti akan memberikan impak secara langsung kepada acara yang sedang berlaku dalam game. Di bawah ialah salah satu cara bagaimana ia dikatakan akan memberi kesan secara langsung ketika livestream:

here's an example of how Twitch chat can affect the game with +speed and +health items (and lol they used Ninja's old twitch chat as the example)not only will viewers be able to gain progress by watching games, streamers will earn revenue from bits purchases pic.twitter.com/v0OHb6GdYq— Rod Breslau (@Slasher) June 29, 2020

Ubisoft dilaporkan sudahpun bekerjasama dengan streamer, pro gamer, dan Youtuber untuk mempromosikan game ini.
Di sebalik kesemua butiran daripada laporan ini, Ubisoft sebenarnya juga telah mengacah secara rasmi Hyper Scape. Sebuah laman web palsu, Prisma Dimensions telah dinaikkan, kononnya CEO syarikat itu sedang menggambarkan tentang sebuah bandar maya yang digelar Neo Arcadia.
Lebih menarik, laman web tersebut menyatakan yang butiran lanjut tentang Hyper Scape ini akan didedahkan pada 2 Julai ini. Apa yang akan didedahkan? Masih menjadi tanda tanya.
Di bawah pula ialah beberapa seni konsep yang dikongsikan oleh streamer Twitch, FFearFFul, yang mana tweet ini juga telah di-retweet oleh akaun rasmi Ubisoft Middle East.

تعاونت مع @UbisoftME على لعبه حصريه و جديده اسمها Hyper Scape.. راح تشوفون عنها اكثر بتاريخ July 2 .  شي حماسي!! 🔥🔥❤ pic.twitter.com/9Jfs355XiY— FFearFFul (@FFearFFul) June 29, 2020

Jadi, apa kata korang? Mampukah Hyper Scape benar-benar memberikan saingan kepada Apex Legends yang sudah lebih daripada setahun mengukuhkan tapaknya? Kongsikan di ruangan komen.


GTA V: Rahsia Telefon Bimbit Yang Penuh Misteri!

Nampaknya, easter egg yang terdapat dalam GTA V masih banyak lagi yang belum terungkai. Kini, pemain telah menemui sebuah misteri telefon bimbit pula!
Seperti yang telah ditemui oleh pengguna Twitter @KarmaIngram1, misteri ini kelihatan lebih kompleks daripada yang disangka.
Apabila korang mendail nombor 1999EMPDROP (1-999-367-3767), sebuah letupan (EMP?) akan terjadi di udara dan tema telefon bimbit korang akan bertukar menjadi warna hitam. Nama contact nombor itu juga ada diberi, iaitu ‘Black Cellphones’. Tudia! Penuh dengan unsur kegelapan dan mistik…

Misteri ini hanya terdapat dalam single-player, dan boleh dilakukan oleh ketiga-tiga character. Apa yang lebih membuatkan perkara ini lebih menarik, antara cakap-cakap yang dibincangkan oleh para pemain, letupan tersebut mempunyai perkaitan dengan UFO – suatu easter egg yang tidak asing lagi dalam dunia GTA V. Wow!
JomBaca: Apabila Dunia GTA V & Watch Dogs Bertembung, Pelik Tapi Memuaskan!


DICE Awards: Fallout 4 Mengaut Anugerah GOTY.

Jom tengok pemenang-pemenang bagi bagi DICE Awards yang ke-19 ini!
Fallout 4 telah merangkul anugerah ‘Game of The Year’ dan juga ‘Outstanding achievement in game direction and role-playing / massive multiplayer game of the year’.
Antara game indie yang menyerlah dalam penganugerahan kali ini adalah Rocket League dan Ori and the Blind Forest.
Berikut adalah senarai pemenang di DICE Awards yang diaturkan oleh The Academy of Interactive Arts & Sciences:

Game of the Year: Fallout 4
Action Game of the Year: Star Wars Battlefront
Fighting Game of the Year: Mortal Kombat
Family Game of the Year: Super Mario Maker
Mobile Game of the Year: Fallout Shelter
Outstanding Achievement in Character: Rise of the Tomb Raider – Lara Croft
Outstanding Achievement in Original Music Composition: Ori and the Blind Forest
Outstanding Achievement in Sound Design: Star Wars Battlefront
Outstanding Achievement in Story: The Witcher 3: Wild Hunt
Outstanding Technical Achievement: The Witcher 3: Wild Hunt
Outstanding Achievement in Animation: Ori and the Blind Forest
Outstanding Achievement in Art Direction: Ori and the Blind Forest
Role-Playing / Massively Multiplayer Game of the Year: Fallout 4
Strategy / Simulation Game of the Year: Heroes of the Storm
Sports Game of the Year: Rocket League
Racing Game of the Year: FORZA Motorsport 6
Outstanding Achievement in Online Gameplay: Rocket League
Handheld Game of the Year: Helldivers
Technical Impact Award: Microsoft Basic
Adventure Game of the Year: Metal Gear Solid 5
DICE Sprite Award: Rocket League
Outstanding Achievement in Game Design: The Witcher 3: Wild Hunt
Outstanding Achievement in Game Direction: Fallout 4


Ubisoft Tarik Semula Penapisan Ganas/Seksi Dalam Rainbow Six Siege Selepas Didesak Oleh Para Pemain

Kalau korang merupakan pemain setia atau mengikuti perkembangan Rainbow Six Siege (R6S), pasti korang tahu tentang isu penapisan yang berlaku dalam game tersebut baru-baru ini.
Sebagai ringkasan, Ubisoft telah mengeluarkan satu kemaskini terbaru yang mengubah beberapa artwork yang kononnya bersifat ganas atau seksi dalam R6S. Antaranya, membuang lampu penari tiang, percikan-percikan darah di dinding, menukar ikon di kill log dan lain-lain.

Ia dilakukan untuk menyesuaikan standard yang perlu diikuti bagi terus mendapat kebenaran game ini dimainkan di negara China. Apa yang membuatkan para pemain marah ialah apabila perubahan ini diaplikasi kepada semua rantau di seluruh dunia, bukan untuk negara China sahaja.
Selepas menerima desakan yang cukup hebat dari para pemain R6S seluruh dunia, Ubisoft akhirnya mengambil keputusan untuk menarik semula penapisan ini. Mereka akan hanya mengeluarkan kemaskini penapisan tersebut di pasaran China, dan tidak mengganggu game ini di rantau-rantau lain di seluruh dunia. Makna kata, artwork-artwork yang “ganas/seksi” ini akan akan kembali kepada asal seperti mana sebelum perubahan penapisan itu dikeluarkan.
Penarikan semula ini akan menemui para pemain dalam kemaskini akan datang, yang mana Ubisoft masih belum umumkan tarikh tepatnya.

“Kami telah mengikuti perbualan dengan komuniti kami dengan rapat sejak beberapa minggu ini, bersama-sama dengan perbincangan dengan pasukan dalaman Ubisoft, dan kami mahu memastikan pengalaman untuk semua pemain, terutamanya mereka yang bersama dengan kami sejak permulaan, mengekalkan kesenian asal yang diniatkan pada asalnya,” kata Ubisoft.


Wild Hearts: Boleh Beli or Boleh Blah!?


“Jangan Halang Anak Main Video Game, Tapi Galakkan,” Kata Ustaz Zul Pandan

“Jangan halang, galakkan.”
Gambar hiasan.
Sebilangan besar masyarakat kita masih belum terdedah tentang bagaimana besarnya industri esport, sama ada yang tempatan mahupun di peringkat antarabangsa. Kebanyakannya masih lagi berada di zaman 90-an yang menganggap video game hanyalah satu hobi yang sia-sia.
Taktala, masyarakat umum masih memandang enteng terhadap esport khususnya, dan video game secara umum, penceramah bebas ini melontarkan satu kenyataan yang boleh membuatkan para gamers tersenyum.
Ustaz Zul Pandan. Sumber dari Facebook beliau.
Ustaz Zul Pandan berkata melalui laman Facebook-nya, melarang ibu bapa untuk menghalang anak-anak mereka daripada bermain video game, sebaliknya, mereka sepatutnya menggalakkannya lagi.
“Jangan larang anak anda main video game tapi galakkanlah,” kata beliau. “Kalau dulu, tengok anak-anak main video game kita rasa berbulu saja. Rasa nak marah. Rasa nak bakar je PC tu. Tetapi sekarang tidak lagi.”
“Sekarang ini kalau tengok anak-anak main video game, kita rasa syukur. Ini disebabkan kita nampak peluang yang menguntungkan.”
“Ini kerana sekarang ini video game telah menjadi satu sukan yang boleh ‘buat duit’. Ia bukan sahaja diiktiraf sebagai sukan (e-sukan), malah ia juga boleh menjadi kerjaya yang sangat menguntungkan. Bahkan sukan ini boleh menaikkan nama negara.”
Lima atlet esport pertama Malaysia yang menerima Jalur Gemilang di Majlis Sukan Negara, Bukit Jalil sebagai wakil negara ke pentas antarabangsa.
“Dalam Sukan Asia 2018 di Indonesia, e-sport akan dijadikan satu daripada acara dalam temasya tersebut.
Bahkan kini, sukan ini dipertandingkan di peringkat dunia dengan tawaran hadiah yang lumayan.”
Mengenai penglibatan esport dalam Sukan Asia 2018 di Jakarta, info yang dinyatakan mungkin sedikit kurang tepat. Pada tahun ini, esport bakal menjadi demonstrasi sahaja di temasya terbesar benua itu. Namun, semasa temasya berikutnya, iaitu Sukan Asia 2022 di Hangzhou, China, esport bakal dipertandingkan sebagai salah satu pingat.
Dan sudah ada juga gerakan yang mahu memasukkan esport ke dalam temasya sukan terbesar dunia, Sukan Olimpik.

Apa-apa pun, jom kita sambung dengar apa lagi yang ingin diperkatakan Ustaz Zul Pandan tentang esport ini.
“Mana-mana ibu bapa yang masih menjadi ibu bapa tipikal takkan nampak ini sebagai peluang. Bagi mereka, ini bala musibah baru untuk anak-anak mereka.”
“Bagi mereka ‘benda ini’ walaupun boleh buat duit tapi tidak baik dan negatif. Susah nak ubah mereka yang macam ini. Oleh itu artikel ni tak sesuai untuk ‘depa’.”
“Wahai ibu bapa yang optimis, ini adalah peluang yang harus direbut. Bahkan untuk anak-anak yang memang kaki game ini peluang untuk tunjuk kehebatan. Suruh mereka sungguh-sungguh. Bukan main hanya lepas batok di tangga sahaja.”
“Apapun yang diperlukan adalah bersungguh- sungguh. Itulah kut yang belum ada dalam jiwa ‘orang kita’ la ni.
Walaupun kita galakkan penglibatan ini, kita tetap meletakkan peraturan dan displin yang ketat. Apapun, kuncinya adalah displin. Mesti ada peraturan dan displin yang perlu disusun untuk anak-anak yang mahu terlibat.”
“Ini bagi anak-anak yang nampak peluang dan bersungguh. Kalau jenis yang saja ja nak main video game, yang ni takyahlah kut kita galakkan main video game. Sebab mereka pasti buang masa.
“Ingat yang kita sedang bicarakan ini adalah untuk anak-anak yang ada ‘talent’ dan ‘passion’ untuk bermain video game.”
“Artikel ini adalah untuk ibu bapa mereka dan mereka.
Lihatlah ini sebagai potensi. Bukan bencana. Please, see a problem as opportunity.”
“Rasulullah Saw. Bersabda: “Sesungguhnya Allah menyukai orang mukmin yang berusaha.”(H. R. Al-Baihaqi). Ini termasuk usaha untuk menguasai satu bidang yang muslim perlu ‘involve’. Bukan membiarkan sesuatu itu berlalu,” kata beliau mengakhiri post itu.
Sememangnya kerajaan kini telah memandang esport secara serius. Sebelum ini, Perdana Menteri Datuk Seri Najib Razak telahpun mengiktiraf esport sebagai salah sebuah industri baru negara.
Kemudian, Kementerian Pendidikan telah mengesahkan yang mereka sedang mempertimbangkan untuk menjadikan esport sebagai sukatan pelajaran di sekolah, dan Kementerian Beliau & Sukan (KBS) kini sedang membentangkan modul yang sesuai.
KBS juga telahpun mewujudkan unit esport di bawah Majlis Sukan Negara, khas untuk membuat persiapan atlet esport negara bagi menghadapi Sukan Asia 2022 dan Sukan Olimpik 2024.


Bundle Edisi Khas PS4 Pro Bertemakan Star Wars Battlefront II Akan Dilancarkan Dengan Harga RM1,999

Korang peminat tegar universe Star Wars? Takkan nak tengok saja bundle terbaru ini?

Sony Interactive Entertainment Hong Kong Limited Singapore Branch (SIES) telah mengumumkan bundle edisi khas PS4 Pro bertemakan Star Wars Battlefront II. Ia akan dilancarkan serentak dengan tarikh pelancaran game tersebut, iaitu pada 17 November 2017 dengan harga RM1,999.
Apa yang akan ada bersama bundle ini? Di bawah adalah senarai barangan yang bakal korang dapat apabila mendapatkan bundle ini:

1 x PS4 Pro warna hitam (1TB), yang mempunyai 3 logo di atasnya: logo Rebel Alliance, Galactic Empire dan Inferno Squad
1 x DualShock 4
1 x game Star Wars Battlefront II: Elite Trooper Deluxe Edition
1 x Langganan 3 bulan PlayStation Plus
1 x 1 tahun extended warranty
1 x Monaural Headset
1 x Power Cable
1 x HDMI Cable
1 x USB Cable

Star Wars Battlefront II akan dilancarkan sepenuhnya pada 17 November 2017 di PC, PS4 dan Xbox One.
JomBaca: Ambil Alih Tugas Sebagai Commander Iden Versio Dalam Trailer Single-Player Baru Star Wars Battlefront II


EA Sports Memperlihatkan Trailer Gameplay Rasmi Untuk FIFA 22

Menjelang kira-kira dua bulan sebelum pelancaran FIFA 22, EA Sports telah memperlihatkan trailer gameplay untuk game bola sepak akan datang mereka itu.
Video ini memfokuskan kepada beberapa ciri-ciri baharu yang bakal ditampilkan, antaranya HyperMotion Technology (eksklusif hanya untuk PS5 dan Xbox Series) yang akan menawarkan Full Team Authentic Motion, Machine Learning Flow, Tactical A.I., Kinetic Air Battles, Composed Ball Control, dan Player Humanization.
Kemudian, terdapat juga Goalkeeper Rewrite, True Ball Physics, Explosive Sprint, New Attacking Tactics, dan Immersive Matchday Experience, Bigger Goal Moments.
Jom layan:

FIFA 22 akan dilancarkan pada 1 Oktober untuk PC (Origin, Steam), PS4, PS5, Xbox One, Xbox Series dan Stadia.


Microsoft Mengacah Death Stranding Akan Dimasukkan Dalam PC Game Pass?

Seperti yang kita semua tahu, Death Stranding yang dibangunkan Kojima Productions merupakan sebuah game eksklusif untuk PlayStation.
Tapi nampaknya situasi itu mungkin bakal berubah kerana Microsoft kelihatan seperti sedang mengacah untuk memasukkan game open-world itu ke dalam langganan PC Game Pass.
Dalam satu tweet oleh akaun rasmi PC Game Pass, ia telah memberitahu bahawa akaun itu telah menukar profile picture yang baharu. Apabila kita klik dan besarkan gambar itu, ia kelihatan seakan sama dengan landskap bukit-bukau yang ada dalam Death Stranding.

sometimes we just like a good landscape picture #NewProfilePic— PC Game Pass (@XboxGamePassPC) August 16, 2022

Malah ada peminat yang sudah mula mencari dan membandingkan screenshot sebenar dari Death Stranding dengan profile picture baharu yang digunakan akaun PC Game Pass itu.

Found it pic.twitter.com/xlHwrqz0qD— NV (@naven0m) August 16, 2022

Hal ini sememangnya satu perkembangan yang menarik sekiranya ura-ura ini adalah benar. Kojima Productions mungkin tidak akan melancarkan Death Stranding terus ke platform Xbox kerana ia pastinya akan membuatkan pihak Sony ‘panas’. Tapi sebaliknya, mereka mungkin hanya akan melancarkan game itu ke platform PC, melalui langganan PC Game Pass.
Jun lalu, Kojima Productions telahpun mengumumkan kerjasama dengan Microsoft dan Xbox untuk membangunkan sebuah game baharu. Studio itu kemudian meredakan keadaan dengan menegaskan yang mereka masih mempunyai hubungan yang baik dengan Sony dan PlayStation.


Game Single-Player Masih Lagi Pegang Potensi Besar Dalam Penjualan Game, Kata CEO Ubisoft

“Game single-player akan terus sentiasa terjual pada jangka masa yang lama”, kata CEO Ubisoft Yves Guillemot.

Masa depan game single-player kini menjadi antara perbualan hangat apabila EA memutuskan untuk menutup studio Visceral yang membangunkan siri Dead Space dan bertanggungjawab untuk membangunkan game action-adventure Star Wars sebelum berita buruk melanda studio ini. Lebih-lebih lagi, game Star Wars berbentuk linear adventure itu bakal dirombak pembangunannya dari segi rekaannya untuk memasuki lebih microtransaction.
Namun, apa pula kata Ubisoft yang juga merupakan antara penerbit utama setanding dengan EA dalam industri game?
Guillemot masih berpegang teguh kepada game single-player kerana beliau berkata game single-player akan sentiasa laku terjual.

Lebih-lebih lagi, beliau menambah dengan memperkenalkan elemen baru seperti RPG ke dalam game single-player akan menaikkan nilai kualiti game kerana ini boleh mendorong pemain untuk berulang-alik bermain game sama tanpa rasa bosan.
Elemen RPG baru diterapkan masuk seperti memasukkan pengalaman menimba ilmu tanpa combat melalui Discovery Mode ke dalam Assassin’s Creed Origins yang merupakan antara game single-player terbesar dari Ubisoft memberi pulangan lumayan apabila jualan Origins melebihi jangkaan mereka. Ini adalah contoh game single-player masih lagi relevan sehingga kini dan juga pada masa akan datang.
Selain itu, Guillemot berkata Ubisoft kini sedang giat melaksanakan satu kandungan yang dijana oleh pemain untuk menarik perhatian pemain bagi terus bermain dengan game single-player untuk jangka masa lama.


Fortnite Kini Dilancarkan Di Korea Dan Disajikan Dengan Satu Video Yang Kelakar Ini

Bersedialah untuk menerima para pemain Korea pula.

Epic Games telah mengumumkan tentang pelancaran Fortnite di negara Korea. Selain menambah bahasa Korea ke dalam game ini melalui kemaskini yang ditampilkan pada malam tadi, ia turut mengeluarkan satu video iklan berdurasi 30 saat yang kelakar.
Ia memaparkan beberapa penari yang berteriak dengan kuat, memakai kostum-kostum yang biasa kita lihat dalam Fortnite. Penulis tak faham bahasa Korea, mungkin ada pembaca yang boleh tolong terjemahkan?
Korang boleh layan video ini di bawah:
https://youtu.be/KfmIimhtIiA
Fortnite Battle Royale kini boleh dimainkan secara percuma di PC, PS4 dan Xbox One.
JomBaca: Epic Games Memperlahankan Pembangunan Game Paragon Untuk Fokus Kepada Fortnite


Microsoft Akhirnya Mengesahkan Project Scorpio Akan Diperkenalkan Di E3 2017

Hari ini, di laman web rasmi Xbox Wire, ketua Xbox, Phil Spencer mengesahkan bahawa Project Scorpio secara rasminya akan diperkenalkan di E3 2017.

Spencer secara spesifik berkata:
“Saya bangga dengan kemajuan yang dicapai dengan Project Scorpio dan ia akan menjadi sesuatu yang bermakna kepada pencipta yang memberikan semangat kepada gamers di seluruh dunia. Bagi pihak semua orang di pasukan Xbox, terima kasih kerana minat anda yang berterusan dan sokongan yang anda berikan. Kami teruja untuk memperkenalkan Project Scorpio dan merasai kuasa pengalaman game yang menakjubkan di E3 pada bulan Jun.”
Scorpio masih tanpa nama rasmi, harga tetap, dan tarikh keluaran. Sama-sama kita nantikan pada Jun nanti.


Saiz Untuk Final Fantasy XV Untuk PS4 Dan Xbox One Diketahui

RPG yang dinanti-nanti ramai akhirnya tiba pada Selasa depan.

Dilaporkan oleh DualShockers, Final Fantasy XV akan mempunyai saiz file sebanyak 50.698GB untuk PS4 manakala 50.94GB untuk Xbox One. Dengan kehadiran patch “Crown” yang membawa pelbagai kemaskini dan fungsi-fungsi baru, jumlah saiz ini dijangka akan bertambah.
Terbaru juga, pengarah Final Fantasy XV, Hajime Tabata telah memberi amaran kepada para pemain tentang sesetengah individu telah mendapatkan unit game ini secara leak. Spoilers kini tersebar luas dalam Internet.
Setelah dalam pembangunan bertahun dan mengalami pelbagai masalah, akhirnya Final Fantasy XV akan diterbitkan pada 29 November ini.


ZeniMax Disaman Atas Sebab Menggunakan Lagu ‘The Wanderer’ Bagi Trailer Live Action Fallout 4

Atas sebab perjanjian gagal dipersetujui oleh penyanyi asal ‘The Wanderer’.

Dilaporkan oleh Polygon, penyanyi terkenal tahun 60’s iaitu Dion DiMucci telah menyaman ZeniMax, pemilik kepada Bethesda atas menggunakan lagu beliau iaitu ‘The Wanderer’ dalam trailer live action bagi Fallout 4. DiMucci dikatakan telah meminta untuk membayar sebanyak USD 1 juta sebagai ganti rugi dan ZeniMax perlu membuang lagu tersebut dalam trailer terbabit.
Dalam dokumen mahkamah yang diperolehi oleh Polygon, DiMucci telah menyatakan bahawa penggunaan lagu beliau tidak mengikut perjanjian yang dipersetujui dan menganggap trailer terbabit sebagai bertentangan dengan apa yang hendak disampaikan melalui lagu beliau itu sendiri.
Bagi mereka yang ingin melihat trailer ini, ianya boleh ditonton dibawah.
https://youtu.be/9TL1o_NYDGU
Sumber: Polygon.


Sony Umumkan Kempen ‘Play at Home’, Berikan Percuma Trilogi Uncharted Dan Journey

Bagi menggalakkan orang ramai duduk di rumah dalam usaha untuk sama-sama membendung penularan wabak COVID-19, Sony Interactive Entertainment telah mengumumkan kempen ‘Play at Home’.
Sony akan memberikan dua game percuma untuk para pemain terus kekal tenang di rumah, iaitu Uncharted: The Nathan Drake Collection dan Journey. Kedua-dua game ini boleh kita ambil secara percuma bermula esok hingga 5 Mei. Ia akan menjadi milik kita buat selamanya sekiranya kita masukkan kedua-dua game ini ke dalam akaun dalam tempoh waktu yang ditetapkan ini.
Untuk waktu Malaysia, game-game ini boleh diambil bermula 16 April, 11 pagi.
Tiada apa-apa syarat lain dikenakan — sama ada kita mempunyai langganan PlayStation Plus atau tidak, kita akan mendapatnya secara percuma.
Mereka tidak mengatakan sama ada kempen ini adalah sekali beri atau akan berlanjutan selepas 5 Mei. Sekiranya berlanjutan, kemungkinan besar senarai game lain akan diberikan secara percuma selepas itu.
Di samping itu, Sony bukan sahaja membantu para pemain untuk terus kekal di rumah. Malah, merek akan turut membantu pembangun-pembangun indie melalui dana sebanyak USD10 juta (~RM43 juta). Sony akan berkongsikan butiran lanjut bagaimana para pembangun indie ini boleh memohon untuk terlibat dalam bantuan ini.


Jom Saksikan Gameplay Red Dead Redemption 2 Yang Tertiris, Jangan Risau Tiada Spoiler!

Kita menghitung hari saja lagi apabila Red Dead Redemption 2 akan dilancarkan pada Jumaat ini. Beberapa hari sebelum pelancaran, seperti biasa, pastinya akan ada video gameplay yang tertiris daripada mereka yang mendapat unit game tersebut lebih awal.

Terbaru, pengguna reddit u/Dark_Matter1703 telah memuatnaik satu video gameplay pendek yang memaparkan aksi tembak-menembak. Korang boleh tontonnya di bawah.
Jangan risau kerana video ini tidak memaparkan apa-apa spoiler, malah ia hanya berdurasi 25 saat. Daripada video ini, korang boleh mendapat gambaran awal bagaimana rupa grafik dalam game ini, UI yang ada dan bagaimana mekanisme tembakan yang ada.
 [Video] Spoiler free Red Dead Redemption 2 gameplay from PS4

Red Dead Redemption 2 akan dilancarkan pada 26 Oktober ini untuk PS4 dan Xbox One.


Ini 15 Minit Pertama Gameplay Stray – Game Jadi Kucing Tersesat Di Bandar Cyberpunk

Saksikan 15 minit pertama gameplay Stray, sebuah game indie di mana pemain menjadi seekor kucing yang tersesat di dalam bandar cyberpunk.
Stray kini boleh dimainkan di PC (Steam), PS4 dan PS5. Juga terdapat dalam PlayStation Plus (Game Catalog).


Ubisoft Menegaskan Yang Game-Game AAA Takkan Diabaikan Walau Semakin Banyak Game Percuma

Melalui berita semalam, dalam laporan kewangan terbaharu, Ubisoft mendedahkan yang mereka kini beralih dari strategi tradisional mereka yang melancarkan 3-4 game premium AAA setiap tahun kepada lebih banyak pembangunan game-game percuma.
Kenyataan ini menimbulkan kebimbangan dalam kalangan peminat kerana menyangka Ubisoft ingin mengurangkan terus tawaran game-game AAA mereka.
Namun, syarikat gaming gergasi itu telah mengeluarkan satu kenyataan baharu yang memjelaskan lebih lanjut mengenai perkara ini.
Ubisoft menjelaskan yang mereka sedang membuat lebih banyak pelaburan terhadap game-game percuma, dalam masa sama tidak mengurangkan apa yang mereka akan bawakan melalui game-game AAA.
 “Niat kami untuk menyajikan barisan game yang pelbagai di mana para pemain akan suka — untuk semua platform,” kata Ubisoft, lapor GamesIndustry.biz. “Kami teruja untuk melabur lebih banyak dalam pengalaman-pengalaman game percuma, namun kami mahu menjelaskan yang ini tidak bermakna mengurangkan tawaran AAA kami.”
“Sasaran kami adalah untuk sambung menyampaikan pengalaman premium kepada para pemain seperti Far Cry 6, Rainbow Six Quarantine, Riders Republic dan Skull & Bones, sekadar menyebutkan beberapa nama, dalam masa sama mengembangkan portfolio game percuma dan mengukuhkan jenama-jenama kami untuk menjangkau lebih ramai pemain.”
Game percuma terbaharu yang diumumkan oleh Ubisoft adalah The Division Heartland.


Sukan Asia 2018 Dah Dekat – Apa Perancangan Kerajaan Baru Untuk Esports?

Jakarta dan Palembang sudah mula memanggil!

Persekutuan Sukan Elektronik Asia (Asian Electronic Sports Federation – AESF) baru sahaja mengumumkan beberapa maklumat penting tentang pertandingan demonstrasi esports yang bakal diadakan dalam Sukan Asia 2018 Jakarta-Palembang. Antara pengumuman yang dibuat adalah senarai video game yang akan dipertandingkan, rantau pusingan kelayakan, dan tarikh akhir untuk menghantar nama atlet bagi setiap negara.
Kini, apa yang bermain dengan kencang di minda pemain dan penggiat industri esports tanah air adalah — apa langkah seterusnya yang akan dilakukan oleh badan yang bertanggungjawab bagi menghadapi Sukan Asia 2018?

Seperti yang semua sudah maklum, 9 Mei lalu telah menjadi titik permulaan baru bagi sebuah negara bernama Malaysia. Kerajaan Barisan Nasional yang telah memerintah selama lebih enam dekad telah digantikan oleh rakyat dengan kerajaan baru Pakatan Harapan.
Peralihan kuasa bukannya sesuatu yang mudah. Ia memberi kesan bukan sahaja kepada pemerintahan tertinggi negara, tetapi juga memberi impak kepada keputusan yang ingin dibuat dalam pelbagai aspek negara, termasuklah juga industri esports kini.

AESF telah menegaskan, melalui laman web rasmi mereka, bahawa setiap negara/rantau boleh menghantar nama pemain esports yang ingin menyertai Sukan Asia 2018 dari 10 hingga 31 Mei 2018. Dalam erti kata lain, 31 Mei ini adalah tarikh akhir untuk pendaftaran. Ya, ia sangat sudah suntuk.
Untuk rekod, semasa artikel ini ditulis, Majlis Sukan Negara (MSN) dan Persatuan Esukan Malaysia (ESM) masih belum mengeluarkan sebarang kenyataan rasmi tentang perkara ini. Adakah Malaysia akan menghantar perwakilan esports ke Sukan Asia 2018? Jika ya, siapa yang akan dihantar? Jika ada pemilihan, bila?

Mungkin ada sesetengah pihak luar yang mengatakan “mengapa perlu melatah sedangkan ia hanyalah sebuah pertandingan demonstrasi. Ia tidak memberikan sebarang pungutan pingat kepada kontinjen negara pun”.
Di mata orang luar, ia mungkin hanyalah sebuah pertunjukan. Namun, dari kaca mata seorang penggiat industri esports, yang telah memperjuangkan sukan ini sejak sekian lama, ia adalah satu langkah yang cukup besar.
Ya benar. Ia sesuatu yang sukar untuk dinilai buat masa sekarang kerana Perdana Menteri Malaysia, Tun Dr. Mahathir Mohamad (TDM) masih lagi belum mengumumkan barisan kabinet yang baru secara penuh. Pastinya kerja-kerja di bawah kementerian tidak dapat dijalankan dengan lancar selagi kementerian dan menterinya tidak diumumkan lagi.
Lebih-lebih lagi, sekiranya terdapat pecahan atau gabungan terhadap mana-mana kementerian memandangkan TDM sebelum ini telah menyatakan yang beliau ingin mengecilkan jumlah kementerian berbanding bilangannya dalam kerajaan sebelum ini.
Jadi, kami di industri esports ini benar-benar berharap agar TDM dapat mempercepatkan pengumuman ini agar segala keputusan terhadap penglibatan atlet kita dalam Sukan Asia 2018 dapat diputuskan dengan segera.

Kami benar-benar berharap agar ada sinar harapan yang baru untuk industri esports ini daripada kerajaan yang baru. Kerajaan sebelum ini telah memulakan beberapa langkah awal dalam memastikan industri ini diangkat menjadi sebuah industri yang lebih besar.
Kerajaan lama melalui Kementerian Belia & Sukan, bawah kepimpinan Khairy Jamaluddin, Majlis Sukan Negara telah mewujudkan Unit Sukan Elektronik bagi mempersiapkan atlet esports negara bagi menghadapi persaingan pingat dalam Sukan Asia 2022 di Hangzhou, China.
“Sukan elektronik ini sudah diiktiraf sebagai satu sukan dan kita tak boleh ketinggalan dalam melatih lebih ramai atlet bagi sukan ini,” kata bekas menteri itu pada Disember tahun lalu.

Bukan itu sahaja, pada Januari lalu, MSN telahpun mengiktiraf pemain-pemain PES dan FIFA sebagai wakil rasmi negara untuk pergi ke kejohanan luar negara. Suatu majlis penyerahan Jalur Gemilang telah diadakan di Bukit Jalil untuk empat pemain PES yang berangkat ke Bangkok, Thailand dan seorang pemain FIFA yang berangkat ke Barcelona, Sepanyol.
Semasa acara itu, Datuk Latt Shariman Abdullah, Presiden ESM berkata, “Persatuan Sukan Elektronik Malaysia (Esports Malaysia – ESM) dan Majlis Sukan Negara (MSN) sedang merancang untuk menghantar perwakilan negara ke Sukan Asia 2022 & Olimpik Paris 2024 nanti.”
Datuk Latt mengesahkan pada ketika itu yang ESM dan MSN sedang mempertimbangkan acara-acara esports yang popular dan akan dianjurkan di Sukan Asia 2022 & Olimpik Paris 2024 – dan seterusnya akan mula menilai wakil-wakil esports yang berbakat untuk dibawa bertanding di acara-acara sukan bertaraf antarabangsa tersebut.

Jangan dilupa pula, baru sahaja diumumkan bulan lalu, ESM telah mengumumkan program Pemilihan Pasukan Esports Kebangsaan 2018 di Orange eSports Stadium. Program yang mendapat sokongan Majlis Sukan Negara (MSN) dan Kementerian Belia dan Sukan (KBS) ini merupakan inisiatif menyediakan kontinjen esports negara ke pertandingan esports peringkat antarabangsa di Olimpik 2024 nanti.
Program Pemilihan Pasukan Esports Kebangsaan 2018 yang dirancang akan bermula dari Julai ke September 2018 ini dijangka akan melibatkan penyertaan daripada 15,000 atlit esports di 6 zon merentasi 14 negeri serata Malaysia, dan melalui penyertaan 30 kelab esports kolej/universiti.
Kemuncak kepada program ini nanti akan berlangsung di Ipoh, Perak sempena Sukan Malaysia (SUKMA) 2018.
Selain butiran program ini, sistem perlesenan pemain esports kebangsaan turut dijelaskan oleh Rinie Ramli, Setiausaha Agung Esports Malaysia. Menurut beliau, hanya pemain-pemain esports berlesen yang diperakui ESM dan MSN akan layak menyertai program-program pemilihan pemain esports mewakili negara.
Dan sebagai ganjaran, mereka yang memegang status pemain esports negara akan menerima elaun dan tajaan penuh ke pertandingan-pertandingan esports antarabangsa

Maka, persoalan yang telah bermain dalam minda penulis sejak minggu lalu — apa akan terjadi kepada perancangan-perancangan MSN dan ESM di bawah kerajaan baru? Jawapan skema yang diberikan sekiranya ditanyakan tentang persoalan ini pastinya adalah mereka akan mengkaji terlebih dahulu.
Timbul pula persoalan baru, berapa lama ia akan dikaji? Apa akan terjadi kepada perwakilan negara untuk ke Sukan Asia yang terdekat ini? Adakah peluang berharga ini akan dilepaskan begitu sahaja?

Harus diingat juga, bekas Perdana Menteri, Datuk Seri Najib Razak sebelum ini telah mengiktiraf esports sebagai industri baru negara. “Ini (esport) industri baharu untuk Malaysia. Kita mesti sediakan orang kita (generasi muda) supaya jadi penjana, pembekal dan peserta aktif dalam cyber games,” kata Najib semasa berucap di Malaysia Cyber Games 2018 (MCG18) di Pusat Dagangan Dunia Putra (PWTC) pada Januari lalu.
Apakah TDM akan turut mengiktiraf industri esports ini?

Kita sekali lagi berharap supaya kerajaan baru dapat meneruskan dasar-dasar esports kerajaan lama, jika tidak menambahbaiknya lagi. Apatah lagi apabila semasa berkempen, Syed Saddiq yang kini Ahli Parlimen Muar pernah berjanji untuk memberi tumpuan kepada esports dan membina e-stadium sekiranya Pakatan Harapan memenangi pilihan raya.
Melalui aura yang beliau timbulkan, kita berharap industri esports tidak dianaktirikan. Kerajaan kini perlu giatkan lagi platform yang sudah dibina kerajaan lepas, demi pembangunan sahsiah muda masakini yang cenderung memilih esports sebagai cabang kerjaya dan ekonomi baru masa depan. Kami percaya dengan anak muda seperti Syed Saddiq.

Berbalik kepada pengumuman tentang demonstrasi esports dalam Sukan Asia 2018, mungkin juga kita tidak boleh menyalahkan satu pihak sahaja dalam kelewatan memilih wakil Malaysia. Bagi penulis, pihak AESF juga agak lewat serta kurang memberikan penjelasan dalam mendedahkan info-info penting tentang pertandingan demonstrasi esports ini.
Jadi, ia memang satu situasi yang berselirat, yang mana akhirnya, atlet-atlet esports berbakat tanah air yang menjadi mangsa.
JomBaca: Sukan Ataupun Bukan – Wajarkah Esports Dimasukkan Ke Dalam Sukan SEA, Sukan Asia Dan Olimpik?


Macam Biasa, Sony Jangka PlayStation 6 Takkan Keluar Sebelum 2027

Seperti generasi-generasi sebelum ini, Sony biasanya akan mengeluarkan PlayStation yang baharu hanya selepas PlayStation sedia ada sudah berusia sekurang-kurangnya tujuh tahun.
Misalnya, PS3 dilancarkan pada 2006, PS4 pada 2013 dan PS5 pada 2020.
Terkini, Sony telah menyatakan bahawa PlayStation 6, atau PlayStation seterusnya, tidak akan dilancarkan sebelum 2027.
Perkara ini dinyatakan Sony dalam dokumen (lapor Eurogamer) penentangan Sony terhadap pengambil-alihan Activision Blizzard oleh Microsoft.
Dalam dokumen itu, Sony mendakwa yang francais Call of Duty kemungkinan besar akan meninggalkan PlayStation (kemudian eksklusif Xbox) pada tahun 2027, sekaligus membuatkan PlayStation generasi seterusnya tidak akan mampu bersaing dengan Xbox.
Tolak tepi dulu perbahalan antara Sony dengan Microsoft tentang Call of Duty. Sony secara tak langsung telah menyatakan yang mereka merancang untuk keluarkan PlayStation 6 seawal tahun 2027 — sesuatu yang tidak mengejutkan memandangkan PS5 dikeluarkan pada 2020 jika formula putaran tujuh tahun itu diambil kira.
Jadi, tahun 2027 baru stok PS5 ada dekat kedai ke macam mana?


Final Fantasy Seakan Dark Souls Dilaporkan Sedang Dibangunkan Team Ninja

Walaupun bakal hadir dengan Final Fantasy 16, Final Fantasy 14: Endwalker, dan Final Fantasy 7 Remake Intergrade, siri ini nampaknya terus rancak membawakan lebih banyak variasi.
Satu laporan telah muncul mengatakan yang sebuah game RPG dari Final Fantasy yang berinspirasikan daripada siri Dark Souls kini sedang dibangunkan oleh Team Ninja.
Tentunya, Team Ninja akan menggunakan kepakaran mereka, yang pernah membangunkan siri Nioh, iaitu salah satu francais game yang berada dalam satu genre dengan Dark Souls.
Laporan ini hadir dari Souls Hunt (via WCCFTech), yang mana beliau membandingkan game Final Fantasy ini seumpama Star Wars Jedi: Fallen Order, iaitu salah satu game juga yang berilhamkan gameplay kombat dari siri Dark Souls.
Game ini dikatakan akan diumumkan semasa E3 2021, yang mana Square Enix telahpun mengesahkan penglibatan mereka dalam acara tahunan gaming terbesar dunia itu. Malah, versi demo untuk game tersebut dikhabarkan akan keluar sekitar musim panas ini (Jun-September).
Selain itu, laporan ini turut menyatakan yang game Final Fantasy terbaharu ini akan menjadi sebuah game eksklusif untuk PS5. Walau bagaimanapun, kemungkinan besar ia hanyalah eksklusif dalam beberapa tempoh waktu sebelum ini dilancarkan ke platform-platform lain.
Seperti biasa, laporan ini masih lagi dalam status khabar angin, maka jangan terlalu mengharap selagi ia belum diumumkan secara rasmi oleh Square Enix.


Keyboard PUBG Dari Varmilo Ini Dicipta Untuk Pemain Battle Royale

Varmilo telah mencipta keyboard PUBG yang boleh membantu pemain dalam setiap perlawanan.
Konfigurasi termurah untuk keyboard mekanikal Varmilo Chicken Dinner ini berharga $131 (RM515) dengan susun atur termahal berharga $164 (RM645). Apa yang korang dapat dengan harga ini? Keyboard ini menunjukkan setiap fungsi butang kekunci untuk game tersebut.
Speksifikasi

Model: VA108M
Saiz: Saiz Penuh
Switch: Cherry MX (Red, Silent Red, Blue, Brown, Silver)
Bahan Keycap: PBT
Warna Keycap: Multi
Keycap Print Method: Dye Sub
Keycap Print Position: Top
USB Key Rollover: Penuh
Multimedia Keys: Ya
Switch Mount Type: Plate
Built in Audio Port: Tiada
Built in Mic Port: Tiada
Interface: Mini USB
Cord Length 60 inci

Jika korang peminat tegar PUBG, mungkin korang boleh kena memiliki keyboard ini. Layari MechanicalKeyboards.com untuk mengetahui dengan lebih lanjut.


Southeast Asia Tekken Amateur Cup – Zuramin Muncul Juara, Bakal Wakili Malaysia Ke SEA Major 2017

Tahniah Zuramin – “bergaduh” elok-elok di Tekken World Tour (TWT) Southeast Asia Major 2017 nanti! Hehe

Minggu lepas di Animangaki 2017, telah berlangsung Animangaki Allstars Arena – sebuah tournament fighting games yang menampilkan pertandingan Guilty Gear Xrd Rev 2, Ultimate Marvel Vs Capcom 3 dan Southeast Asia Tekken Amateurs Cup (SEATAC)!
Ramai betul yang datang menjenguk perlawanan Tekken7!
Peminat fighting game pastinya tertumpu kepada pertandingan Southeast Asia Tekken Amateurs Cup (SEATAC) yang dianjurkan oleh Infinite Carnage (InC) dan Malaysian Tekken Society (MTS). Tournament yang mendapat pengiktirafan daripada Bandai Namco ini bertujuan mencari wakil amatur Malaysia ke Tekken World Tour (TWT) Southeast Asia Major 2017 di GameStart Asia, Singapura!

Perlawanan selama 2 hari ini menyaksikan 42 orang peserta yang bertanding bagi memenangi hadiah-hadiah berikut:
Juara: Tajaan penginapan dan penerbangan ke Singapore GameStart (Sea Major 2017) beserta hadiah-hadiah tajaan seperti 1TB Western Digital Passport Hard Disk, Avast Anti-Virus selama setahun, Armageddon Keyboard, hadiah wang tunai bernilai RM200 dan trofi beserta hoodie SEATAC dari Bandai Namco Entertainment Asia sendiri!
Naib Juara: PS4 Tekken 7 Collector’s Edition ditandatangani Katsuhiro Harada dan hadiah tajaan seperti Avast Anti-Virus selama setahun, Armageddon Headphones, hadiah wang tunai bernilai RM100 dan trofi.
Tempat Ke-3: 3 unit patung Funko Pop Tekken beserta hadiah tajaan seperti Avast Anti-Virus selama setahun, Armageddon Mouse, hadiah wang tunai bernilai RM50 dan trofi.
Dari kiri, Tom sebagai penaja Western Digital, Leon Soo dari InC, cosplayer Xiao Yu, Zuramin juara SEATAC mewakili Malaysia, Mark Chionh dari pihak Marketing Bandai Namco Entertainmet Asia dan cosplayer Lili dan Eliza.

Selepas pertandingan yang sengit, akhirnya Zuramin ‘Zur’ bin Tawi, 24, seorang pelajar perubatan muncul juara mengalahkan 41 peserta lain. Tahniah Zur! Tahniah juga diucapkan kepada naib juara Goh ‘0rez’ Ee Shane dan pemenang tempat ke-3 Abdul Manap Rasol ‘AMR | SHINATO’.
Perbandingan antara monitor ViewSonic dan monitor biasa
Sepanjang acara tournament ini juga, Western Digital, GALAX dan Viewsonic telah meletakkan komputer-komputer mereka di booth mereka di sekitar tapak acara untuk membolehkan pengunjung Animangaki mencuba Tekken 7 sambil cuba memenangi Treasure Hunt. Sepanjang 2 hari tersebut, booth-booth tersebut dapat menarik hampir 600 pengunjung untuk cuba bermain Tekken 7!
Antara aktiviti Treasure Hunt adalah menang satu game Tekken 7 bermain di PC anjuran Western Digital dan ViewSonic
Tambahan lagi, Hitbox Gaming turut menyediakan konsol-konsol PS4 mereka untuk dimainkan secara kasual oleh pengunjung Animangaki dan rakan-rakan mereka. Semuanya menjadikan tapak tournament meriah dengan bunyian daripada fighting game popular masakini tersebut.
Perlawanan SEATAC di Filipina telah dijalankan beberapa hari lepas dan minggu sebelumnya di Thailand. Berikut ia akan berlangsung di Indonesia sebelum ke Singapura sempena SEA Major 2017 yang berlangsung di GameStart 2017.
Untuk lebih info mengenai SEATAC 2017 korang boleh melayari event page Facebook di sini. Nak tengok betapa meriahnya Animangaki 2017 yang lepas? Jom layan album kitorang di bawah!
https://www.facebook.com/media/set/?set=a.1906211272971369.1073741912.1588243141434852&type=1&l=cea192f9fc


Saksikan Ronaldinho, Rivaldo, Carles Puyol Beraksi Dalam Trailer PES 2017 Terbaru!

Jom tonton semula gol-gol ikonik para legenda FC Barcelona yang dicipta semula dalam PES 2017.

Seperti yang diumumkan semasa kerjasama bersama FC Barcelona pada bulan Julai lalu, Konami mengatakan legenda-legenda kelab ini akan ditampilkan dalam mode myClub. Terbaru, mereka telah melancarkan gameplay trailer terbaru, memperkenalkan Ronaldinho, Rivaldo, Carles Puyol, Henrik Larsson, dan pengurus pasukan FC Barcelona ketika ini, Luis Enrique.
Jom layan:
https://www.youtube.com/watch?v=P7_kdWSRFZo&feature=youtube_gdata_player
Legenda-legenda akan dilancarkan dalam myClub untuk PES 2017 tidak lama lagi.
PES 2017 telah dilancarkan sepenuhnya pada hari ini. Nantikan review kami untuk PES 2017 dalam Boleh Beli or Boleh Blah!?.


3 Sebab Pemain Profesional DotA 2, Arteezy Diminati Komuniti DotA 2

“Pemain profesional e-Sports sememangnya versatil”. Itu kenyataan yang sering kita dengar. Tapi mengapa? Kerana mereka mampu bermain pelbagai peranan dan hero berbeza sementara masih mengekalkan prestasi di tahap cemerlang.
Itu bakat terpendam dimiliki Artour ‘Arteezy’ Babaev, 20, seorang pemain profesional DotA 2 yang berasal dari Kanada. Pemain carry untuk skuad Evil Geniuses ini dikenali kerana popularitinya dan semestinya bakatnya yang boleh bermain dua peranan berbeza.

Bagi yang tidak mengenali klon Toby Maguire ini, penulis kongsi dengan korang 3 fakta super duper menarik mengenai beliau!
1. Tuah Jadi Stand-In
ARTEEZY
Sebelum menjadi pemain carry untuk EG, ramai yang mengenali Arteezy sebagai mid player yang hebat dan pernah bermain bersama s4 dan Bulba. Bagaimanapun, disebabkan usianya begitu muda, dia pernah berhenti bermain seketika untuk memfokuskan pada pengajian.
Dia kembali ke arena profesional dengan menyertai pasukan Speed Gaming yang sebelum ini dikenali sebagai Kaipi. Ketika bermain sebagai stand-in, dia membantu pasukan yang diterajui EternalEnvy, SingSing, bone7, Aui_2000 dan Pieliedie itu dengan mengalahkan midlaner hebat seperti Mushi dan Dendi dalam perjalanan ke pusingan akhir.
Kemenangan pertama di LAN event ini seterusnya membuatkan Rtz menjadi bualan di kalangan ahli komuniti DotA 2 yang memuji kemahiran individunya.
Lihat kedua-dua video ini yang menunjukkan prestasinya bermain sebagai mid player.

2. ‘Anak Emas’ EG dan Secret
ARTEEZY (kanan) bersama Zai. FOTO: gosugamers.net
Tahun 2014 menandakan titik permulaannya sebagai pemain profesional DotA 2 apabila menyertai pasukan Evil Geniuses dengan mempertaruhkan hero seperti Naga Siren, Razor dan Dragon Knight dalam kejohanan disertainya.
EG seterusnya mempamerkan persembahan tidak kurang baiknya di The International 4 dengan meraih tempat ketiga. Bagaimanapun pada awal tahun 2015, RTZ membuat keputusan untuk menyertai Secret dan pada saat ini lah posisinya berubah menjadi carry player.
ARTEEZY bersama Secret. FOTO: joinDOTA.com
Sepanjang bersama Secret, dia memenangi tiga kejohanan antaranya, The Summit 3, MarsTV DotA 2 dan ESL One Frankfurt 2015. Tiga LAN events itu menunjukkan kekuatan Secret dan mereka menjadi pasukan pilihan untuk TI 5. Namun, nasib tidak menyebelahi RTZ apabila Secret hanya mendapat tempat ketujuh.
Sejarah berulang, RTZ kembali menyertai EG sebagai hard carry. Dengan kemenangan 3 daripada 5 LAN events, EG kelihatan kembali konsisten seperti sebelumnya. Namun, mereka gagal memenangi mana-mana kejohanan utama dan itu membuatkan RTZ sekali lagi menyertai Secret selepas berakhirnya Dotapit musim keempat.
Ketika bersama Secret untuk kali keduanya, RTZ kembali ke zon selesanya sebagai mid player namun masih gagal membawa trofi kemenangan untuk pasukannya. Sekarang, buat ketiga kalinya, RTZ kembali menyertai EG sebagai carry dan membanggakan pasukannya dengan trofi Manila Masters baru-baru ini.
Dengan sokongan padu pemain veteran seperti Clinton ‘Fear’ Loomis dan Saahil ‘Universe’ Arora, RTZ bersama Suma1l mungkin akan meneruskan rentak cemerlang mereka di The International 7 nanti.
3. Kemahiran Individu Tiada Tolok Bandingnya!
Kalau pemain lain dikenali kerana membuat play berulang kali, lain pula bagi Arteezy. Bak kata orang, 2ez4rtz! Lihat saja klip di bawah yang mana Arteezy mempamerkan reaksinya yang begitu pantas dan tangkas.
Kemahiran individunya boleh dikatakan tiada taranya kerana mampu meramal pergerakan lawan dan seterusnya melepaskan diri tanpa sebarang kecederaan pun.
Selain itu, Arteezy yang juga pemain nombor dua dunia berjaya meraih 9,000 Match Making Rating (MMR) ternyata cekap membaca taktik pihak lawan dan seterusnya mengambil peluang tersedia itu untuk punish mereka dengan sebaik mungkin.

Reaksi begitu pantas, menekan manta style untuk mengelakkan taunt daripada Axe.

Melihat incoming charge daripada Bara, dia segera mengaktifkan klon manta untuk melarikan diri.

Antara big plays yang dipuji seluruh komuniti DotA 2 seluruh dunia. Sampaikan pihak lawan tertipu dengan pergerakan liciknya!
Ketika ini, RTZ sudah pun dikenali kerana bakatnya dan tidak mustahil pada usia muda dia mampu melangkah lebih jauh dalam arena DotA 2. Meskipun sering bertukar pasukan, ia tidak menjadi masalah bagi RTZ untuk beralih rentak dan memastikan pasukannya all the way to victory! Sama-sama kita #BleedBlue for TI 7 guys!
Akhir kata, lihat GIF di bawah.


Multiplayer Call of Duty: Infinite Warfare Akan Menyerupai Call of Duty: Black Ops III

Nampaknya studio Infinity Ward telah memberikan kenyataan selepas pelancaran trailer yang penuh kontroversi tersebut.
Samada korang menyukai atau tidak gemarkan siri Call of Duty, trailer terbaru mereka tidak mempunyai sebarang info yang berkaitan dengan mode multiplayer.
Dengan respon kepada seorang peminat, akaun Twitter rasmi Infinity Ward telah menyatakan bahawa pergerakan watak yang bakal digunakan kelak menyerupai Call of Duty: Black Ops III.

If you’ve played #BlackOps3 before, our take on the chain-based fluid movement system will feel natural to you. #InfiniteWarfare
— Infinity Ward (@InfinityWard) May 13, 2016
Namun begitu, masih tiada sebarang gambaran awal diberikan oleh studio tersebut. Kemungkinan besar kita akan dapat melihatnya di E3 2016 kelak.
Call of Duty: Infinite Warfare akan diterbitkan di PC, PlayStation 4 dan Xbox One pada 4 November 2016.


Street Fighter 5: Update Bulan Mac dan Alex Hampir Tiba!

Nampaknya Capcom telahpun mengumumkan tarikh-tarikh bagi update game tumbuk terajang kegemaran ramai ini! Jom kita selidik.

JomBaca: Street Fighter 5: Pengumuman Karakter DLC Pertama dan Kandungan Update Akan Datang!
Capcom telah mengumumkan tarikh pelancaran update yang kami laporkan sebelum ini. Nantikan update pada 28 Mac ini bagi memperbaharui game Street Fighter 5 korang dengan tambahan features seperti;
Challenge Mode
-Demonstrations:
Pelajari ilmu Street Fighter 5 melalui kandungan demonstration dan tutorial berikut:
– Character Tutorials: 16 tutorial yang merangkumi kesemua karakter.
– Beginner Tutorials: 12 tutorial yang merangkumi pergerakan, serangan normal, serangan special, V-system, throws, counter hits, chip/recoverable damage dll.
– Intermediate Tutorials: 11 tutorial yang merangkumi projectiles, invincibility frames, armor dan armor break, recovery, cross-up attacks, anti-air options, dll.
– Advanced Tutorials: 4 tutorial yang merangkumi back dashing, frame advantage/disadvantage, combo potential, button priority, dll.
-Trials:
Bagi yang merindui feature ini di dalam SF4, ianya kini kembali! Pelajari kombo setiap daripada 16 karakter – dari basic ke pro combos – untuk dapatkan extra Fight Money.
In-Game Shop
– Perbelanjaan Fight Money:
Berbelanjalah menggunakan Fight Money yang korang susah-payah dah kumpul untuk membeli kandungan game extra seperti karakter DLC dan pakaian kostum Story Mode.
Opsyen Online Rematch
– Korang tak puas hati asyik kalah online? Apakata ajak aje mamat/minah tuh masuk Ranked Match 2/3 set untuk rematch dan buktikan siapa sebenarnya jagoan!
Penambahbaikan Battle Lounge
– Ajak 8 orang kawan korang masuk lobby, lengkap dengan spectator mode.

Bagaimanapun, karakter DLC SFV yang pertama – Alex, akan tiba lewat sedikit pada 30 Mac! Kehadiran beliau bersama in-game store akan membawa story costume bagi Ryu dan Chun-Li. Kostum percuma ini diberikan PERCUMA dari Capcom sebagai tanda terima kasih kerana kesabaran fans menjalani beta-testing.


GTA V Telah Digunakan Dalam Simulasi Projek Kenderaan Pandu Sendiri

Kawasan yang luas dan pelbagai membantu dalam proses simulasi pemanduan.

DeepDrive, merupakan sebuah open source Artificial Intelligent(AI) yang dibina untuk melakukan pemanduan kenderaan tanpa bantuan manusia. Ianya lahir daripada projek Universe yang bertindak sebagai platform bagi mengukur kebolehan AI dan pada masa yang sama melatih AI.
Menurut laman Universe, GTA V dipilih kerana ia memberikan peluang kepada developer untuk meletakkan dan melatih AI dalam dunia yang luas dan pelbagai. Namun begitu, option keganasan perlu dimatikan bagi mengelakkan sebarang gangguan dari AI yang sudah wujud dalam GTA V.
Ini merupakan sebuah perkembangan yang menarik memandangkan bagaimana GTA V yang asalnya hanya dibina sebagai sebuah video game kini membantu penyelidik membina AI yang boleh digunakan pada masa akan datang.